Langkah bermula membina mahligai sakinah

Dihadiri sekitar 120 orang peserta dari pelbagai negeri, seminar ini diadakan khusus untuk ahli IKRAM yang masih bujang dan mempunyai calon sama ada yang telah bertunang mahupun yang telah membuat perancangan untuk berkahwin.

Seminar dirasmikan oleh Presiden IKRAM, Dr. Hj. Mohd Parid Sheikh Ahmad yang menekankan pentingnya membuat persediaan memikul tanggungjawab sebagai suami isteri dan ibubapa selari dengan pendirian Islam.

Antara perkongsian menarik adalah dalam slot pertama bertajuk ‘Di Jalan Dakwah Aku Menikah’ yang disampaikan oleh Naib Ketua Wanita IKRAM, Ustazah Maznah Daud.

“Maksud jalan dakwah adalah jalan yang mengajak manusia kepada Allah dengan ilmu dan kefahaman yang jelas di mana ia adalah satu perintah bukanlah satu pilihan sebagaimana firman Allah dalam surah Yusuf ayat 108,” ujarnya.

Beliau turut mengingatkan bahawa para du’at di jalan dakwah memilih pasangan kerana agamanya agar dapat membina institusi keluarga yang menjadi medan tarbiah paling berkesan dalam melahirkan generasi soleh dan musleh.

Seterusnya slot ‘Masam Manis Rumahtangga’ oleh Mohammad Raswan Othman Mydin membawakan tentang perbezaan antara lelaki dan perempuan dari segi cara berfikir mendengar, melihat dan berkomunikasi.

“Dengan memahami fitrah dan sifat sebenar lelaki dan perempuan barulah konflik rumahtangga dapat dielakkan,” jelasnya.

Dalam perkembangan berkaitan, Puan Hajah Murni Mohd Masaruddin turut berkongsi cara-cara untuk menyimpan wang dan bijak dalam berbelanja agar anak-anak muda tidak dibebani hutang menerusi slot pengurusan kewangan yang bertajuk ‘Fulus Oh Fulus.’

Hari terakhir program diteruskan dengan slot bertajuk ‘Undang-Undang Keluarga’ oleh Sdr. Ahmad Muaz Mohd Nawawi yang membawa perkongsian sekitar fiqh perkahwinan, hak-hak seorang suami dan seorang isteri dari sudut syarak, undang-undang syariah berkenaan keluarga Islam di dalam konteks negara Malaysia.

“Betapa pentingnya pasangan untuk membuat perancangan keluarga seperti berapa bilangan orang anak yang ingin dimiliki agar kita bersedia secara fizikal dan psikologi,” demikian penekanan yang diberikan Prof Dr Harlina Halizah Siraj ketika berkongsi mengenai ‘Pengurusan Kesihatan Seksual Dan Reproduksi’.

Program diakhiri dengan forum ‘Menantu Mertua’ yang terdiri daripada empat panelis utama iaitu Puan Hjh. Kamaliah Noordin, Hj. Kamarul Zaman Shaharul Anwar, Sdr. Mohd Qayyim Hafidzi dan Pn. Nazihah Mohd Rashid serta moderator Hj. Mohamad Yaakub Idris.

Ahli panel berkongsi tentang pengalaman peribadi mereka serta tip-tip sebagai menantu dan juga mertua agar perkahwinan yang akan dilalui dapat berkekalan hingga ke syurga insya-Allah.

Dalam pada itu, para peserta dan juga urusetia yang ditemui menyatakan rasa sangat berpuas hati dengan penganjuran seminar ini dan mengharapkan ia diteruskan pada masa akan datang.

“Saya berasa sangat beruntung dapat mengikutinya dan bagi saya, program dua hari ini sangat padat dengan ilmu-ilmu yang bermanfaat yang belum pernah saya dapat di luar sana,” ujar Nur Syazwani Ab. Wahid.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM bantah sebarang usaha tangkapan terhadap Dr Yusuf Al-Qaradhawi

Pertubuhan IKRAM Malaysia (IKRAM) memandang serius dan mengutuk tindakan kerajaan Mesir meminta  Polis Antarabangsa (Interpol) mengeluarkan Notis Merah atau waran tangkap ke atas Presiden Kesatuan Ulama Islam Sedunia, Syeikh Dr Yusuf Al-Qaradhawi atas tuduhan bersubahat, menghasut dan membantu untuk melakukan pembunuhan dengan sengaja, membantu banduan melarikan diri, membakar, vandalisme dan kecurian.

IKRAM berpendapat bahawa waran tangkap ini adalah tindak balas kepada bantahan berterusan beliau terhadap rampasan kuasa yang dilakukan oleh Jeneral Abdul Fattah As-Sisi ke atas Presiden Mesir yang sah dan terpilih secara demokratik, Dr Mohamed Morsi pada awal Julai 2013.

IKRAM berpendapat bahawa tindakan ini adalah suatu tindakan yang tidak wajar kerana Dr Al-Qaradhawi adalah seorang ulama kontemporari yang moderat serta sangat konsisten dalam mempertahankan keadilan dan hak asasi manusia.

Beliau yang pernah dinobatkan oleh kerajaan Malaysia sebagai Tokoh Maal Hijrah 2009 sentiasa menyeru kepada pendekatan berdialog, berdiskusi dan berwacana selain sentiasa menegah masyarakat Muslim seluruh dunia dari sebarang tindakan subversif dan ekstremisme.

Beliau juga pernah mendapat tempat ketiga dalam satu undian berkenaan 100 intelek tersohor dunia pada tahun 2008 yang dikendalikan oleh Prospect Magazine (UK) dan Foreign Policy (US). Hasil undian ini menunjukkan beliau dikagumi oleh barat berdasarkan tahap keintelektualannya dan pendiriannya yang moderat.

Dr Yusuf Al-Qaradhawi dalam reaksi beliau terhadap waran tangkap tersebut telah menafikan pembabitan beliau malah mempersoalkan bagaimana beliau boleh terlibat dalam sebarang perlakuan jenayah sedangkan beliau memegang kerakyatan Qatar dan tidak pernah meninggalkan Qatar dalam tempoh tersebut.

IKRAM menggesa kerajaan Malaysia bersikap tegas dan mengambil tindakan segera dengan menggunakan kedudukan Malaysia selaku ahli Majlis Keselamatan Pertubuhan Bangsa-Bangsa Bersatu (PBB) serta pengaruh dalam Pertubuhan Kerjasama Negara-Negara Islam (OIC) supaya mendesak kerajaan Mesir untuk menarik balik dakwaan terhadap tokoh dunia Islam itu.

IKRAM meminta agar Interpol menarik balik waran tangkap ke atas Dr Yusuf Al-Qaradhawi kerana pertuduhan ke atas beliau adalah tidak munasabah sama sekali.

IKRAM juga merayu kepada seluruh umat Islam di Malaysia untuk bermunajat mendoakan keselamatan dan kesihatan tokoh ulama besar tersebut.

Timbalan Presiden IKRAMPengerusi Jawatankuasa Perhubungan Antarabangsa


Muslim missionary praises Terengganu’s ‘adoption’ of teen convert at Zakir Naik’s talk

Nicholas Sylvester, who heads the Muslim missionary group Hidayah Centre Foundation (HCF), said all new Muslim converts should get special treatment.

“As Muslims, we are very happy that a person decides to embrace Islam, we would welcome them, support them and take care of them in ways that we are capable of.

“It is the right of new Muslims to get special attention from the Muslims. The Terengganu government did the right thing. In fact, all new Muslims should be accorded similar special treatment,” the HCF founder and chairman told Malay Mail Online in an email response.

Last Saturday, Terengganu Mentri Besar Datuk Seri Ahmad Razif Abd Rahman announced the “adoption” of 19-year-old Woo Nina Grace to enable her to better understand Islam, saying that the Terengganu Religious Affairs Department will give her appropriate facilities and guidance.

Woo, who publicly converted to Islam from Christianity last Thursday at a Terengganu talk by Dr Zakir, was the first person to do so at the Mumbai-based televangelist’s recent tour of Malaysia.

Nicholas, who is also a Muslim convert, said that the Muslim community hopes for special treatment to all who newly embrace the faith.

However, he noted that “there are still challenges for Muslims to cater for new Muslims in Malaysia”, adding that more needs to be done to improve services for new converts.

He said that HCF aids new Muslim converts by providing them moral support, shelter, helping them to get financial assistance from authorities, as well as strengthening their understanding and faith.

Local Muslim missionary Abdul Naser Tun Rahman, also known as Xifu Naser, said the Terengganu government should ask Woo’s parents first before announcing the “adoption”.

“I think first of all, adopt her or not, they should ask parents first. Do not make announcement without asking parents, I do not know whether they can accept.

“She has got parents [sic], to be fair to her, even though she is already 19 years old, but who brought her up, who took care of her? Being Muslim doesn’t mean we take her away from parents…The state and country will not be around if we do not respect the institution of family [sic],” the chairman of Muslim missionary group Skuad Mubaligh Selangor (Smash) told Malay Mail Online when contacted.

Abdul Naser said media interviews with Woo’s parents would allow for the reconciliation of differences and help minimise misunderstanding over her conversion.

When responding to questions on whether Woo was given special attention because of her conversion at Dr Zakir’s talk, Abdul Naser asked: “How about other converts whose family can’t accept? They convert wholeheartedly to Islam and sacrificed for years and they don’t receive such special attention. How would they feel?”

Although saying that every state may vary in their level of support to Muslims, Abdul Naser highlighted Perak’s Islamic affairs department as doing well in providing support to Muslim converts, including through the recognition of Chinese Muslims by appointing them to the top posts of a mosque management committee.

Malaysian Chinese Muslim Association (Macma) president Prof Taufiq Yap Yun Hin said the adoption is part of the “brotherhood” in Islam, where Muslims are responsible for supporting new converts.

“That is the responsibility of the Muslims. We are using Muslims’ fund which is available in zakat to help new converts.

“‘Muallaf’ (Muslim converts) – they are eligible to get help from Muslims. They can get help. I don’t think it’s a big problem. He or she can (be) adopted by [a] Muslim family; it’s the responsibility of Muslims to help,” he told Malay Mail Online.

Yap said the Terengganu state government may have made its decision due to the public conversion of Woo, but believed everyone will be given the same treatment.

He stressed that the Terengganu state government’s “adoption” does not mean Woo will be separated from her parents, saying that their relationship remains despite her conversion to another faith.

Macma, which has 19 branches nationwide with 3,000 members, usually provides support by assisting new converts in applying for financial aid from the state religious councils and also helping them to be a “true Muslim, not only by name”, he said.

“The most important thing is (the) understanding of Islam, which is knowledge of fundamentals of Islam, knowledge which is important for his or her in daily life, how to pray and practise Islam,” he said.

The level of support to Muslims varies in different states in Malaysia as it depends on the funds allocated and collected from Muslims, with Selangor being one of the best, he said.

Source: Malay Mail Online | 20 April 2016 | http://bit.ly/23V42xc

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jepun Teruskan Pelepasan Sisa Air Nuklear Fukushima

Perdana Menteri Jepun, Fumio Kishida mengumumkan pelepasan air nuklear yang dirawat dalam Sistem Pemproses Cecair Lanjutan (ALPS) ke lautan tidak boleh ditangguhkan lagi. Beliau mengumumkannya selepas menghadiri mesyuarat jemaah menteri di Tokyo.

“Sebagai langkah permulaan dalam kadar segera, kita akan meminta Tokyo Electric Power Company (TEPCO) menyediakan pelan pelepasan air ke lautan berdasarkan pelan yang diluluskan oleh Pihak Berkuasa Kawal Selia Nuklear.”

Menurut beliau, pelepasan sisa air penyejuk terawat daripada runtuhan loji nuklear Fukushima akan dimulakan pada hari ini (24 Ogos) jika cuaca dan laut berkeadaan baik.

Bencana gempa bumi Tohoku dan Tsunami di Fukushima pada 11 Mac 2011 telah mengakibatkan tragedi yang sukar dilupakan.

Darurat nuklear diisytiharkan ekoran kerosakan teruk di Loji Janakuasa Nuklear Fukushima Daiichi yang mengakibatkan peleburan teras sehingga terjadi kebocoran radiasi. Tiga reaktor di loji terjejas dalam malapetaka tersebut.

Hampir AS$150 bilion telah dibelanjakan untuk membersihkan kemalangan atom terburuk sejak bencana Chernobyl pada tahun 1986 itu.

Lebih sedekad telah berlalu dan loji ini masih menghasilkan 100 meter padu sisa air setiap hari. Campuran air bawah tanah dan air laut digunakan untuk memastikan reaktor sejuk sebelum ditapis dan disimpan di dalam tangki.

Terdapat 1,000 tangki di tapak tetapi ruang penyimpanan ini dijangka mencapai kapasiti maksimum menjelang akhir 2024.

Pada masa ini, terdapat 1.34 juta meter padu air terawat di tapak, yang merangkumi 98 peratus daripada jumlah kapasiti. Amaun ini bersamaan dengan 530 kolam renang bersaiz Olimpik.

Kerajaan Jepun mengumumkan pada April 2021 lalu bahawa ia merancang untuk melepaskan secara beransur-ansur air sisa terawat yang telah terkumpul di loji itu sejak berlakunya bencana tersebut.

Pengendali loji, TEPCO berkata, tempoh pembuangan air ke lautan ini akan memakan tempoh 30 hingga 40 tahun.

ALPS digunakan untuk mengeluarkan kebanyakan radionuklid daripada air tercemar bagi memenuhi piawaian kawal selia bagi pelepasan. Namun, tritium tidak boleh digunakan melalui penulenan dan kekal dalam air terawat.

Walaupun kebanyakan unsur radioaktif telah ditapis, namun air terawat ini masih mengandungi tritium, isotop yang sukar untuk diasingkan daripada air kerana sifatnya secara kimia yang serupa dengan hidrogen.

Menurut IAEA, tritium mungkin menunjukkan bahaya sinaran jika dihidu atau ditelan tetapi hanya berbahaya kepada manusia dalam dos yang sangat besar. Namun, kesahihannya hanya dapat diketahui pada tempoh waktu yang panjang.

TEPCO telah giat berusaha menyantuni penduduk setempat dan pemegang taruh lain, namun kesatuan nelayan di Fukushima tetap membantah perancangan kerajan Jepun untuk melepaskan sisa air nuklear kerana khuatir usaha ini akan menjejaskan reputasi industri perikanan mereka dengan teruk.

Rancangan Jepun ini mendapat sokongan IAEA yang mempertahankan bahawa proses penyingkiran air daripada loji nuklear adalah seperti prosedur yang dilakukan di loji nuklear serata dunia.

Cecair yang mengandungi tritium juga dijana di loji tenaga nuklear dan loji pemprosesan semula di seluruh dunia dan dialir ke sungai dan lautan.

Pada tahun 2011, loji pemprosesan semula di Perancis telah mengeluarkan 10,000 trillion becquerel. Ini adalah kira-kira 450 kali ganda lebih banyak daripada had tahunan tritium yang akan dikeluarkan daripada loji kuasa nuklear Fukushima Daiichi.

Negara China yang turut menentang pelepasan air terawat ini juga telah pernah beberapa kali mengeluarkan beberapa kali ganda jumlah tritium berbanding jumlah maksimum di loji Fukushima Daiichi.

Pelupusan 1.3 juta tan air daripada loji Fukushima Daiichi akan mengambil masa sekurang-kurangnya 30 tahun. Banyak kebimbangan dizahirkan oleh beberapa pemimpin negara dan pertubuhan alam sekitar.

Dikhuatiri bahan radioaktif dalam kuantiti yang banyak akan tersebar ke laut dalam beberapa dekad akan datang, mencipta bencana terhadap alam dan kesihatan.

Sumber: Channel News Asia & Nikkei Asia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tiga tuntutan buat kerajaan baharu

Negara kita sekali lagi berdepan episod baru krisis politik susulan peletakan jawatan Tan Sri Mahiaddin Yassin dan seluruh kabinetnya apabila sudah hilang majoriti di dalam Parlimen.

Pastinya krisis politik ini akan menghadirkan pelbagai kejutan buat kita. Kita akan melihat kenaikan Perdana Menteri dan Jemaah Kabinet yang baru sekali lagi bagi tempoh kurang lima tahun selepas Pilihan Raya Umum ke-14 dilaksanakan.

Sesiapa pun yang bakal mengemudi negara, perlu sedar bahawa mereka akan berdepan cabaran yang sangat berat untuk membetulkan semula konflik yang multidimensi pada waktu ini.

Ada beberapa tuntutan penting yang mesti dijayakan oleh kerajaan yang baru nanti, bukan sahaja untuk menyelesaikan masalah yang ada, tetapi juga untuk memberikan sinar harapan buat rakyat terhadap keyakinan mereka bahawa masih ada harapan buat negara. Saya simpulkan kepada Keutamaan, Komitmen dan Ketelusan.

Pertama, keutamaan. Barisan kepimpinan negara yang baru nanti mesti jelas dan sedar keutamaan yang perlu mereka berikan. Apabila krisis yang sedia ada ini datang dari pelbagai sudut, penting untuk kerajaan dilihat mementingkan hal yang utama pada mata dan sentimen rakyat.

Paling asas adalah kesihatan dan pendidikan. Kerajaan mesti dapat membangunkan sebuah pelan kerja yang berkesan dan jelas. Ia mestilah meliputi kerja secara ‘quick-win’ dan pelan jangka masa panjang; yang gah mestilah intinya, bukan pada jenama atau bentuk pengumumannya.

Kerajaan mesti mengelakkan apa-apa tindakan yang dilihat tidak berkaitan dengan hal yang menjadi keutamaan. Sebagai contoh melantik ahli kabinet dengan saiz yang terlalu besar seperti jawatan Timbalan Menteri 1 dan 2.

Selain itu, lantikan orang-orang politik di mana-mana GLC atau agensi kerajaan, juga lantikan yang tidak signifikan dalam sistem pendidikan seperti lantikan ahli politik sebagai Ahli Lembaga Pengarah Universiti Awam.

Semua ini akan dilihat sebagai ‘scheme of things’ yang menyebabkan persepsi rakyat melihat kerajaan hanya memikiran soal kedudukan dan kekuasaan, bukan kepentingan rakyat.

Kerajaan mesti berusaha dengan bersungguh-sungguh menampilkan suatu gerak kerja yang menunjukkan bahawa kesejahteraan rakyat menjadi keutamaan mereka.

Kedua, komitmen. Siapa pun yang mengemudi negara mestilah menunjukkan komitmen yang jitu terhadap kerja yang berada di tangan mereka. Komitmen ini mestilah dampak pada gerak kerja, hantaran di media sosial, respon balas terhadap isu-isu yang dibangkitkan dan waktu masa yang mereka gunakan untuk bekerja pada urusan rakyat.

Komitmen ini akan menunjukkan keseriusan pimpinan negara. Tanpa ada komitmen, maka kepimpinan yang baru nanti tidak akan dilihat serius ingin membetulkan situasi. Maka, label ‘semua parti politik itu sama’ akan semakin bergema dengan kuat.

Antara cara yang menunjukkan bahawa kerajaan menunjukkan komitmen mereka yang tinggi adalah kesediaan dan keterbukaan untuk bekerja secara kolektif dengan mana-mana pihak yang wajar walaupun pihak berkenaan sering mengkritik dasar dan polisi yang dilaksanakan oleh kerajaan.

Sebagai contoh dalam isu kesihatan, Kementerian Kesihatan akan dilihat mempunyai komitmen yang cukup jitu jika berani mewujudkan sesi libat urus secara berterusan terhadap Badan Bukan Kerajaan (NGO) yang berkaitan dengan kesihatan khususnya yang bersama dalam Malaysian Health Coalition.

Kita perlu ingat bahawa terlalu banyak NGO bidang kesihatan yang telah memberikan saranan dan kritikan yang keras terhadap dasar daripada Kementerian Kesihatan di bawah kepimpinan Dr Adham Baba.

Tapi atas sebab ia dilihat tidak diendahkan oleh beliau, maka Kementerian Kesihatan dilihat tidak bersungguh-sungguh memberikan komitmen. Soal libat urus ini juga termasuk pakar-pakar kesihatan seperti Dr Musa Nordin, Dr Rafidah Abdullah dan Prof. Madya Dr Malina Osman.

Hal yang sama apabila melibatkan bidang yang lain, tapi terkesan secara langsung dalam masalah kesihatan seperti pendidikan. Libat urus secara berterusan dengan pemegang taruh di lapangan seperti Nation Union of Teaching Profession (NUTP), Persatuan Ibu Bapa dan Guru (PIBG), persatuan mahasiswa dan lain-lain.

Semua ini mesti ada proses libat urus yang serius dan berkesan. Jika kerajaan bersedia bertemu dan berbincang dengan serius secara berterusan, ia akan menjadi satu citra yang sangat ampuh menggambarkan komitmen kerajaan.

Ketiga, akauntabiliti. Kerajaan mesti bersedia dan berani untuk bertanggungjawab terhadap kuasa yang ada di tangan mereka. Apa-apa keputusan yang ditetapkan, mestilah mempunyai justifikasi yang berasas, tidak lagi dilihat seperti percubaan untuk melarikan diri daripada bertanggungjawab dengan tindakan yang dilakukan.

Kerajaan yang baharu mestilah berani untuk berdepan dengan media massa dan blok pembangkang. Pengumuman melalui rakaman atau sebaran PDF wajib dibuang daripada menjadi amalan kerajaan kerana semua ini akan menjadikan kerajaan yang baru tidak mempunyai akauntabiliti, seterusnya menyalahgunakan kuasa.

Antara yang paling asas dalam pelaksanaan akauntabiliti adalah memastikan parlimen kembali bersidang dengan ruang perbahasan yang luas dan terbuka kepada semua ahli parlimen.

Kerajaan mesti melalui proses semak dan imbang untuk memastikan mereka ada akauntabiliti dalam proses yang rasmi, tidak ada lagi percubaan untuk mengehadkan kehadiran, apatah lagi cuba menangguhkan persidangan dengan alasan-alasan yang tidak wajar.

Mempunyai sikap bertanggungjawab dengan semangat Perlembagaan ini selaras dengan titah YDPA yang inginkan nuansa politik yang baru. Ia mesti nyaman dan aman buat rakyat.

Jika kerajaan ada akauntabiliti, kita akan memanfaatkan semua sumber yang kita kerahkan kepada rakyat sepenuhnya, tidak lagi ada ketirisan dan penyelewengan.

Kita perlu ingat bahawa sumber perbendaharaan negara sangat terhad, masa yang kita ada pula sangat singkat dan kerja yang perlu dibuat terlalu banyak. Maka, akauntabiliti adalah satu proses yang sangat penting bagi memastikan impak positif yang paling tinggi dapat diberikan kepada rakyat.

Inilah tiga perkara yang gagal dilaksanakan oleh kerajaan Perikatan Nasional. Pengabaian tiga perkara ini telah mencipta ‘snowball effect’ yang semakin parah hingga sukar untuk dibendung dan dibetulkan.

Maka, jika ada kerajaan yang baru dinaikkan sekali lagi, wajib buat kepimpinan yang baru ini untuk mempunyai iltizam politik dan moral yang tinggi bagi memastikan mereka melakukan kerja mengikut keutamaan, penuh komitmen dan ada akauntabiliti.

Moga-moga kembali bersinar harapan buat kita semua.

Mohd Hafiz Abd Hamid
Ketua IKRAM Muda
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Berdakwah, Menyampaikan Islam Amanah Bersama

Sebagai Muslim, kita harus bersyukur kepada Allah yang telah memberikan begitu banyak nikmat kepada kita dalam kehidupan seharian.

Bermula ketika kita bangkit daripada tidur pada awal pagi hinggalah tidur semula pada sebelah malamnya, juga sejak lahir ke dunia ini hinggalah saat menghembuskan nafas terakhir kelak, tidak putus-putus nikmat Allah yang mengalir.

Sama ada nikmat itu berupa harta yang banyak, tubuh badan yang sihat, kelapangan masa, pancaindera yang sempurna, keluarga yang bahagia, ilmu yang bermanfaat, negara yang aman harmoni dan sebagainya, sungguh kita tidak akan mampu menghitung nikmat-nikmat Allah tersebut.

“Dan jika kamu menghitung nikmat Allah, nescaya kamu tidak akan dapat menentukan jumlahnya. Sesungguhnya Allah benar-benar Maha Pengampun lagi Maha Penyayang.” (An-Nahl: 18)

Antara nikmat kehidupan yang perlu kita syukuri ialah nikmat iman dan Islam. Malah inilah nikmat terbesar yang dikecap oleh seseorang manusia di dunia ini. Kita wajar berasa amat bertuah kerana tidak semua manusia mendapat nikmat ini.

Cuba fikirkan sejenak, agaknya jika ibu bapa dan keturunan kita bukan beragama Islam, adakah kita akan lahir sebagai seorang Islam?

Jika ditakdirkan kita hidup sebagai seorang bukan Islam, kemudian mesej Islam datang, namun kita menolaknya, adakah kita berpeluang untuk meraih syurga Tuhan? Atau lebih teruk, kita menjadi orang yang hebat menentang Islam, apakah nasib kita kelak di hari akhirat?

Sebab itu kita perlu sangat bersyukur kepada Allah, Tuhan sekalian alam yang telah memilih kita untuk hidup di atas dunia ini sebagai Muslim.

Kita berada dalam naungan Islam yang merupakan agama yang benar, diturunkan oleh Allah kepada umat manusia melalui para nabi dan rasul-Nya, sejak Nabi Adam AS hinggalah Nabi Muhammad SAW yang merupakan rasul terakhir.

Malah, Islam adalah satu-satunya agama yang diterima oleh Allah, sebagaimana firman-Nya:

“Sesungguhnya agama (yang diredai) di sisi Allah hanyalah ISLAM.” (Ali Imran: 19)

Firman Allah dalam ayat yang lain:

“Pada hari ini telah Aku sempurnakan untuk kamu agama kamu, dan telah Aku cukupkan kepada kamu nikmat-Ku dan telah Aku redai ISLAM itu menjadi agama bagi kamu.” (Al-Ma’idah: 3)

Justeru bagi kita yang telah dilimpahkan begitu banyak nikmat Allah, bagaimana wajar membuktikan kesyukuran kita kepada-Nya?

Jika kita mempunyai harta dan wang ringgit yang banyak, atau mempunyai kelebihan ilmu yang tidak dimiliki oleh orang lain, apakah patut kita simpan untuk diri sendiri sahaja?

Sudah semestinya salah satu tanda syukur kepada Allah ialah kita kongsikan nikmat-nikmat tersebut dengan insan lain yang memerlukan. Lebihan harta yang dimiliki, disedekahkan kepada mereka yang sedang diulit ujian.

Ilmu yang kita ketahui, disampaikan kepada orang lain yang tidak tahu. Kelapangan masa yang ada, kita gunakannya dengan aktiviti yang bermanfaat.

Begitu jugalah dengan nikmat Islam yang ada pada kita. Kita wajar kongsikan kepada mereka yang masih belum mendakap nikmat ini.

Kita sampaikan mesej Islam kepada rakan-rakan yang bukan Islam, atau dalam perkataan lain, berdakwah. Sedarlah kita di luar sana masih ada orang yang menanti kedatangan kita untuk berkongsi dengan mereka akan kebenaran dan keindahan Islam.

Dakwah berasal daripada perkataan bahasa Arab (da’a) yang bermaksud seruan, panggilan atau ajakan. Menurut Dr. Yusuf al-Qaradawi, dakwah adalah mengajak kepada Islam, mengikuti petunjuk-Nya, mengukuhkan manhaj-Nya di muka bumi, beribadah kepada-Nya, melepaskan diri daripada semua ketaatan kepada selain-Nya, membenarkan apa yang dibenarkan oleh-Nya, menyalahkan apa yang disalahkan-Nya, menyeru kepada yang makruf, mencegah yang mungkar dan berjihad di jalan Allah.

Pendek kata, dakwah adalah panggilan ke jalan Allah, selaras dengan firman Allah;

“Katakanlah (wahai Muhammad): ‘Inilah jalan (agama)ku, aku dan orang yang mengikutiku mengajak (kamu) kepada Allah dengan hujah yang nyata dan Maha Suci Allah dan aku tidak termasuk orang yang musyrik.’” (Yusuf: 108)

Dalam al-Quran, begitu banyak ayat yang menuntut kita sebagai Muslim untuk berdakwah. Antaranya, Allah menjanjikan kejayaan dan balasan baik bagi hamba-Nya yang melaksanakan dakwah, yakni mengajak manusia menyembah Allah, Tuhan yang Maha Esa.

Antaranya adalah sebagaimana firman Allah yang berikut:

“Dan siapakah yang lebih baik perkataannya daripada orang yang menyeru kepada Allah dan mengerjakan kebajikan dan berkata: ‘Sesungguhnya aku termasuk golongan Muslim (yang berserah diri)?’” (Fussilat 41 : 33)

Ayat tersebut jelas menunjukkan bahawa ajakan kepada manusia untuk mengabdikan diri hanya kepada Allah adalah sebaik-baik perkataan yang diungkapkan oleh seseorang Muslim.

Pada era moden ini, ajakan tersebut boleh jadi disampaikan secara lisan, malah boleh juga melalui penulisan, sama ada di media cetak mahupun di media sosial.

Apabila ia dikatakan sebagai sebaik-baik perkataan, sudah pastilah begitu besar pahala yang akan diberikan oleh Allah kepada umat Islam yang melaksanakan seruan dakwah ini.

Maka untuk meraih pahala ini, apa salahnya dalam kehidupan 24 jam setiap hari, dimanfaatkan paling minimum 10 atau 15 minit untuk menyampaikan mesej Islam kepada rakan-rakan bukan Islam di sekeliling kita.

Allah turut menjanjikan kejayaan kepada Muslim yang berdakwah. Kejayaan ini sudah pasti kita peroleh bukan sahaja di dunia, malah lebih penting lagi pada hari akhirat kelak. Allah menyatakannya seperti berikut:

“Dan hendaklah ada di antara kamu segolongan umat yang menyeru kepada kebajikan, dan menyuruh kepada yang makruf dan mencegah daripada yang mungkar. Mereka itulah orang yang beruntung.” (Ali Imran: 104)

Daripada ayat-ayat di atas, jelas menunjukkan kepada kita bahawa bagi seseorang Muslim yang berdakwah, ia akan mendapat ganjaran yang baik daripada Allah.

Namun bagaimana pula halnya bagi mereka yang tidak melaksanakan dakwah? Adakah tiada apa-apa balasan yang sesuai buat mereka? Atau dalam erti kata yang lain, terlepas daripada balasan buruk yang mungkin ditimpakan kepada mereka kerana tidak berdakwah?

Ramai dalam kalangan Muslim beranggapan, dakwah itu adalah tanggungjawab golongan agamawan sahaja.

Jika golongan ini telah melaksanakan dakwah, maka umat Islam yang lain telah terlepas daripada tanggungjawab tersebut. Mungkin sebab itu mereka masih ‘malu alah’ untuk berkongsi mesej Islam kepada rakan-rakan bukan Islam mereka.

Sedangkan dalam al-Quran jelas menunjukkan bahawa Allah mengancam hamba-hamba-Nya yang tidak berdakwah. Mereka termasuk dalam golongan yang zalim, sebagaimana firman Allah:

“…dan siapakah yang lebih zalim daripada orang yang menyembunyikan syahadah daripada Allah yang ada padanya?’ Dan Allah sekali-kali tidak lalai daripada apa yang kamu kerjakan.” (Al-Baqarah: 140)

Tidak sukar untuk kita fahami mengapa Allah mengatakan mereka yang tidak berdakwah itu adalah orang yang zalim.

Bayangkan kita sedang melalui sebatang sungai, kemudian ternampak ada orang sedang hampir lemas terkapai-kapai meminta pertolongan. Jika kita mempunyai sifat kemanusiaan, pastilah kita akan cuba menyelamatkan orang tersebut, sama ada kita sendiri menyelamatkannya atau meminta bantuan pihak lain untuk menyelamatkannya.

Jika kita membiarkan sahaja orang itu terus dalam bahaya dan memikirkan, “Eh, ini bukan urusan aku..” atau “Tak mengapalah, pasti ada orang lain yang akan datang menyelamatkannya..,” tidakkah kita ini mempunyai ciri orang yang zalim?

Malah dalam ayat yang lain, Allah turut melaknat mereka yang menyembunyikan agama Islam. Firman Allah (yang bermaksud):

“Sesungguhnya orang-orang yang menyembunyikan apa yang telah Kami turunkan daripada keterangan-keterangan dan petunjuk hidayah, sesudah Kami menerangkannya kepada manusia di dalam Kitab Suci, mereka itu dilaknat oleh Allah dan dilaknat oleh sekalian makhluk.” (Al-Baqarah: 159)

Jangankan kita orang biasa-biasa, Nabi Muhammad SAW sendiri pun diberikan amaran oleh Allah jika tidak menyampaikan seruan Islam, sepertimana firman Allah dalam al-Quran:

“Hai Rasul, sampaikanlah apa yang diturunkan kepadamu dari Tuhanmu. Dan jika tidak kamu kerjakan (apa yang diperintahkan itu, bererti) kamu tidak menyampaikan risalah-Nya…” (Al-Maidah: 67)

Selain itu, kita biasa mendengar rakan-rakan saudara baharu bercerita, mereka dahulu sebelum kembali kepada Islam, tiada siapa pun daripada rakan-rakan mereka yang beragama Islam yang berdakwah kepadanya.

Akhirnya mereka menerima hidayah melalui jalan yang lain seperti perkahwinan, membuat pengkajian agama-agama, bermimpi didatangi orang soleh dan sebagainya.

Jika mereka mati dalam keadaan kufur, mereka boleh menyalahkan kita di hadapan Allah kelak kerana tidak menyampaikan Islam kepada mereka. Akhirnya kita juga akan menerima balasan buruk daripada Allah kerana tidak berdakwah.

Sudah pasti sesiapa pun tidak mahu menerima nasib sebegitu. Sebab itu di dunia ini kita perlu menyampaikan Islam kepada rakan-rakan bukan Islam, supaya di akhirat nanti mereka tiada alasan lagi untuk menyalahkan.

Jika kita telah berdakwah, namun mereka tidak menerima seruan dakwah tersebut, jawapan mereka nanti adalah sebagaimana yang dinyatakan Allah dalam al-Quran:

“Mereka menjawab, ‘Benar, sesungguhnya seorang pemberi peringatan telah datang kepada kami, tetapi kami mendustakannya dan kami katakan: Allah tidak menurunkan sesuatu apa pun,’ kamu sebenarnya dalam kesesatan yang besar. Dan mereka berkata, ‘Sekiranya (dahulu) kami mendengar atau memikirkan (peringatan itu), tentulah kami tidak termasuk dalam kalangan penghuni neraka yang menyala-nyala.’” (Al-Mulk: 9-10)

Di akhirat kelak, bukan sahaja orang kafir, malah kita sebagai Muslim juga akan ditanya oleh Allah tentang tanggungjawab berdakwah. Firman Allah:

“Dan (ingatlah) ketika suatu umat di antara mereka berkata, ‘Mengapa kamu menasihati kaum yang akan dibinasakan atau diazab Allah dengan azab yang sangat keras?’ Mereka menjawab, ‘Agar kami mempunyai alasan (lepas tanggungjawab) kepada Tuhanmu dan agar mereka bertakwa.” (Al-A’raf: 164)

Satu lagi sebab utama mengapa kita perlu berdakwah ialah kita hendak beroleh ganjaran syurga. Selain beriman dan melakukan amal kebaikan, syarat lain untuk menjadi orang yang beruntung seterusnya mendapat syurga Allah ialah mengajak manusia kepada kebenaran dan kesabaran, dalam erti kata yang lain berdakwah. Hal ini jelas melalui firman Allah:

“Demi masa. Sesungguhnya manusia berada dalam kerugian, kecuali orang-orang yang beriman dan mengerjakan amal soleh dan saling menasihati dengan kebenaran dan saling menasihati dengan kesabaran.” (Al-‘Asr: 1-3)

Maka dengan hujah-hujah al-Quran ini, sedarlah kita bahawa dakwah adalah amanah kita bersama. Perlu juga difahami, jika kita telah berdakwah, namun seruan itu ditolak, tidak mengapa. Usahlah berasa gundah gulana.

Sesungguhnya hidayah seseorang adalah milik Allah. Hanya Allah sahaja yang berkuasa untuk memberikan petunjuk kepada hamba-hamba-Nya.

Jika kita telah berusaha untuk sampaikan Islam namun tiada yang bersyahadah, itu tidak bererti kita telah gagal dalam usaha dakwah. Kayu ukur kejayaan dakwah bukanlah terletak kepada berapa banyak orang yang telah kita syahadahkan.

Sedangkan Nabi Nuh AS yang berdakwah hampir seribu tahun, hanya beberapa orang sahaja yang menerima seruan baginda. Adakah baginda telah gagal dalam berdakwah? Tidak sama sekali!

Malah Nabi Muhammad SAW sendiri tidak berjaya mengajak bapa saudara baginda iaitu Abu Talib kepada agama Islam. Abu Talib meninggal dunia dalam keadaan tidak melafazkan syahadah, walaupun baginda Rasulullah SAW ingin sangat beliau berbuat demikian. Melalui peristiwa ini turun wahyu Allah:

“Sesungguhnya engkau (Muhammad) tidak dapat memberi petunjuk kepada orang yang engkau kasihi, tetapi Allah memberi petunjuk kepada orang yang Dia kehendaki…” (Al-Qasas: 56)

Maka apa lagi alasan untuk kita tidak berdakwah? “Saya tidak cukup ilmu!” Jika ini alasannya, agaknya bilalah kita akan mula hendak berdakwah?

Sampai bila-bila pun kita tidak akan cukup ilmu. Tidak perlulah kita menjadi sehebat Dr. Zakir Naik atau Yusuf Estates jika hendak berdakwah.

Dengan hanya Surah Al-Ikhlas sahaja pun sebenarnya kita sudah boleh berdakwah, bersesuaianlah dengan sabda Rasulullah SAW:

“Sampaikanlah kalian daripadaku walaupun satu ayat.” (HR Bukhari, No. 3461)

“Saya takut hilang kawan!” Jika ini pula alasan kita untuk tidak berdakwah, takut-takut pada hari akhirat kelak, kawan itu akan menyalahkan kita di hadapan Allah kerana tidak pernah sedikit pun membuka mulut untuk menceritakan agama Islam kepadanya. Dek kerana tindakan tersebut, takut-takut akan melambatkan kita pula untuk beroleh ganjaran syurga.

Justeru, marilah kita kongsikan mesej Islam kepada seluruh manusia. Jika kita hendak masuk syurga, maka usahakan juga agar seramai mungkin rakan-rakan di sekeliling, termasuk mereka yang bukan Muslim bersama-sama untuk menuju ke syurga yang merupakan kampung asal kita semua.

Hakikatnya syurga merupakan tempat asal moyang kita yang pertama iaitu Nabi Adam AS.

Wan Muhammad Wan Ibrahim
Pengarah Jabatan Pengurusan Daie dan Sukarelawan, Hidayah Centre Foundation (HCF)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Hi-Tea MyCARE Kumpul Sumbangan Setengah Juta

PUTRAJAYA – Perjalanan MyCARE Road Tour dimulakan dengan majlis hi-tea bersama para penyumbang MyCARE di Palm Garden Hotel Putrajaya pada Ahad, 27 November lalu.

Majlis yang dihadiri daripada wakil korporat, badan kerajaan dan individu ini dibuka dengan bacaan ayat suci al-Quran dan terjemahan daripada dua orang anak Rohingya dari Sekolah Tahfiz MyCARE Sri Serdang.

“Saya komited memberikan yang terbaik dalam aspek ketelusan, integriti dan tadbir urus yang baik,” kata Pengerusi MyCARE baharu, Dato’ Seri Ir Dr Kamal Nasharuddin Mustapha dalam ucaptamanya.

Majlis diteruskan dengan gimik penyerahan mock cheque bersama penyumbang MyCARE yang berbesar hati memberikan janji (pledge) sumbangan dengan dana terkumpul sebanyak RM413,000 pada awal majlis berlangsung.

“MyCARE mengucapkan jutaan terima kasih kepada para penyumbang yang hadir menyerikan Majlis Hi-Tea Fundraiser MyCARE 2022.”

Dalam pada itu, Pertubuhan IKRAM Malaysia (IKRAM) berbesar hati menyumbang sebanyak RM198,000 bagi tujuan membantu keluarga asnaf Palestin melalui MyCARE.

“Dengan pengalaman mengagih bantuan lebih RM170 juta sejak 2010, saya mendoakan MyCARE agar terus cemerlang dalam mengurus bantuan kemanusiaan dengan penuh integriti, sama ada di dalam negara mahupun di peringkat antarabangsa,” kata Presiden IKRAM, Haji Badlishah Sham Baharin.

Dalam majlis yang dihoskan oleh Amin Idris, para hadirin turut dihiburkan dengan nyanyian daripada Daqmie dan persembahan tarian daripada anak-anak Palestin, kumpulan al-Zaytouna.

Pada akhir majlis, dana sumbangan telah meningkat sehingga RM528,500.

Turut hadir dalam majlis tersebut Ketua Pegawai Eksekutif MyCARE, Hj Kamarul Zaman Shaharul Anwar, Ahli Lembaga Pemegang Amanah MyCARE yang juga selaku Penasihat Rose2Rose (R2R), Dr Fauziah Mohd Hasan serta wakil para penyumbang utama MyCARE.


Banjir: Punca & Langkah Mengurangkan Impak Bencana

Fenomena banjir yang sedang melanda negara ketika ini telah menyebabkan puluhan ribu menjadi mangsanya.

Setakat 8 Mac, seramai 41,986 orang mangsa di tiga negeri telah ditempatkan di 236 Pusat Perlindungan Sementara (PPS), bahkan pernah mencecah 54,205 pada 5 Mac.

Dalam pada itu, beberapa nyawa telah diragut yang mana kebanyakannya terdiri daripada golongan warga emas.

Selanjutnya, telah berlaku kerosakan infrastruktur bangunan dan jalan raya yang kritikal, kehilangan sumber pencarian, kerosakan kenderaan, kemusnahan tempat tinggal dan harta benda.

Bahkan banyak premis perniagaan dilaporkan mengalami kerugian yang tinggi ekoran keadaan banjir yang tidak terjangka.

Oleh itu, Kerajaan Perpaduan telah memperuntukkan sejumlah wang yang banyak bagi meringankan penderitaan mangsa banjir.

Tahun lepas, Jabatan Perangkaan Malaysia menganggarkan jumlah kerugian akibat banjir di seluruh negara ialah RM6.1 bilion, satu jumlah yang sangat tinggi.

Kejadian banjir adalah masalah yang kompleks. Menguruskan bencana ini memerlukan pendekatan integrasi dan komitmen yang berterusan daripada pelbagai pihak, tidak ketinggalan rakyat sekali.

Sudah tentu perubahan iklim dan cuaca adalah aktiviti alam yang tidak dapat dikawal. Namun, kenaikan aras laut yang menjadi salah satu punca terjadinya tragedi banjir ada kaitan dengan tindakan tidak bertanggungjawab manusia.

Persoalannya, apakah langkah sewajarnya yang boleh diambil untuk mengurangkan impak bencana pada masa akan datang?

Pemanasan global daripada kesan rumah hijau, penggondolan hutan daripada pembalakan haram, pembangunan pesat yang mengurangkan kapasiti penampungan air dan pembuangan sampah tidak terkawal sehingga menyumbat aliran air menjadi antara faktor yang menambah teruk situasi banjir.

Manusia akhirnya terpaksa menerima impak memudaratkan daripada tangan sendiri. Malang sekali apabila kehidupan bumi lain turut terjejas.

Dalam apa jua permasalahan yang melibatkan penyelesaian, pencegahan sentiasa menjadi langkah terbaik. Kos merawat dan memulihkan adalah sukar serta menelan perbelanjaan yang amat tinggi.

Malah, sering kali impak yang terjadi sudah tidak dapat diperbaiki seperti keadaan asalnya atau memakan masa yang terlampau lama untuk dipulihkan.

Kerajaan telah merangka Pelan Induk Teknologi Hijau (GTMP) yang dimulakan pada tahun 2017 sehingga 2030.

Pelan ini secara strategik meletakkan dasar dan langkah-langkah untuk suatu pembangunan ekonomi dan gaya hidup yang mementingkan kelestarian alam melalui pembangunan teknologi hijau di Malaysia.

Kesungguhan kerajaan persekutuan dan negeri bersama penglibatan sektor swasta  melaksanakan polisi dan perancangan teknologi hijau yang telah tersedia digariskan akan memberi hasil yang signifikan.

Namun, ekosistem yang kondusif untuk pembangunan dan kemampanan teknologi hijau harus benar-benar direalisasikan tanpa perlu menunggu waktu lagi di kala dunia sedang perhadapan dengan perubahan iklim yang ketara.

Sudah terlalu banyak projek pembangunan yang mengetepikan peranan bumi sebagai ekosistem pemelihara alam dan kehidupan. Apabila pembangunan tidak menitikberatkan faktor alam sekitar, kerosakannya harus ditanggung.

Misalnya, permukaan bumi yang asalnya sebagai penyerap air menjadi kalis air, lalu  air berlebihan ketika hujan lebat berterusan tidak dapat diserap segera ke dalam tanah mencetuskan banjir kilat.

Aliran air daripada projek-projek pembangunan melebihi kapasiti takungan air sungai di kawasan berkenaan gagal menampung lebihan air ketika hujan lebat menambah teruk keadaan.

Kolam-kolam takungan, sistem saliran parit dan longkang yang tersumbat harus diselanggara dengan baik secara berkala agar paras air tidak naik terlalu pantas dan impak banjir akan dapat dikurangkan.

Di samping itu, langkah penguatkuasaan, pemantauan dan tindakan undang-undang terhadap pihak yang tidak bertanggungjawab adalah sangat penting bagi membanteras sebarang kerosakan akibat pembangunan atau pembuangan bahan  secara salah.

Sewajarnya projek pembangunan harus disertai dengan pelan pemuliharaan alam sekitar. Langkah bertanggungjawab seperti ini dapat mengelakkan bencana seperti hakisan atau banjir yang tidak dijangka.

Masyarakat juga harus terlibat secara aktif dan agresif dalam amalan gaya hidup hijau yang mesra alam. Pemeliharaan alam seharusnya menjadi agenda bersama milik setiap anggota rakyat Malaysia.

Menurut kajian daripada Luois Lugas (2021), Malaysia tersenarai sebagai negara ketiga tertinggi di dunia yang mempunyai pencemaran sampah plastik di perairan lautan yang mana sampah-sampah ini turut berpunca dari daratan yang dibawa arus air ke laut.

Setiap rakyat seharusnya memikul amanah memperbaiki keadaan ini. Sisa domestik harus diuruskan dengan baik dan terancang. Mana yang boleh dikitar, asingkan dan hantarkan ke pusat atau tong kitar semula yang sudah mudah didapati di sekeliling.

Pastinya kita semua ingin terus menikmati keindahan alam semula jadi. Maka atas kecintaan ini, setiap daripada kita harus bersama mengekalkan kecantikannya.

Masyarakat harus memahami dan menyedari risiko banjir dan berusaha menghindarinya. Menikmati alam semakin mahal apabila perlu bayar lebih untuk mendapatkannya. Kini, air laut atau sungai yang jernih semakin sukar dinikmati di tempat awam.

Sikap pencegahan semudah memastikan kebersihan saluran air, menanam pepohon mahupun mengurus sampah dengan sempurna, mampu memberikan perubahan yang besar dalam mengurangi risiko banjir.

Salah satu tindakan yang boleh diamalkan setelah banjir surut adalah membersihkan persekitaran daripada sampah terutamanya di saluran air dan sungai.

Lihat dan pekalah dengan perubahan diri ketika melakukan kerja pembersihan. Apabila sudah terbiasa dengan amalan kebersihan, minda mampu teranjak ke suatu tahap yang lebih tinggi menjadi minda kelas pertama.

Bersikap reaktif dengan melakukan persediaan menghadapi banjir akan mengurangkan risiko banjir dan dampak yang dihasilkan.

Penting bagi setiap individu dalam semua peringkat memiliki sikap yang bertanggungjawab dalam menghadapi banjir. Amalan pencegahan dan semangat kerjasama dapat membantu mengurangkan risiko banjir dan dampak yang dihasilkan.

Setiap anggota masyarakat perlu menyedari implikasi daripada tindakan masing-masing dan menerapkan budaya amalan yang melindungi alam sekitar.

Manfaat yang diperolehi bukan sahaja untuk generasi kini, tetapi yang lebih penting untuk generasi yang akan datang. Ciptakan lingkungan yang aman, sihat dan mendamaikan agar bumi ini menjadi rahmah untuk semua hidupan.

Basmin Maarof
Pegawai Jabatan Komunikasi dan Media
Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rakan Hidayah Convention 2020 dalam talian

Konvensyen ini bertujuan memberikan motivasi kepada para peserta untuk terus terlibat dalam arena dakwah dan kesukarelawanan.

Selain itu, ia bertujuan mengiktiraf usaha aktivis mahupun pasukan Rakan Hidayah yang cemerlang dalam mencapai objektif-objektif HCF.

RHC 2020 mensasarkan seramai 500 orang peserta dan penyertannya adalah percuma serta terbuka kepada semua yang ingin bersama menjadi aktivis Rakan Hidayah seluruh Malaysia.

Dalam perkembangan lain, Rakan Hidayah Shah Alam turut mengadakan Seminar Percuma Dakwah Masyarakat Majmuk Fasa1 (Bahagian1) secara dalam talian melalui aplikasi Zoom pada Sabtu, 28 Nov 2020 bermula jam 9.00 pagi hingga 5.00 petang.

Hanya mereka yang mendaftar sahaja dibenarkan masuk Zoom Meeting dan sijil penyertaan akan disediakan.

Sebarang sumbangan sangat dialu-alukan dan boleh dimaklumkan kepada Pn Mazyan  di talian 6017-7567875.


SBKK 2022: Keluarga, Sokongan Untuk Bahagia

Pertubuhan IKRAM Malaysia (IKRAM) hari ini melancarkan Sambutan Bulan Keluarga Kebangsaan IKRAM (SBKK 2022). Walaupun rakyat Malaysia yang layak mengundi sedang sibuk dengan demam PRU15, usaha untuk memberi pengiktirafan kepada keluarga tidak boleh dikesampingkan.

Pada tahun ini, IKRAM memilih tema sambutan ‘Keluarga, Sokongan Untuk Bahagia’ kerana menyedari betapa pentingnya hubungan tiga generasi iaitu datuk nenek, ibu bapa dan cucu difahami dan dihayati oleh warga Malaysia.

Menerusi hubungan intergenerasi yang sihat, kita dapat lihat corak kitaran kasih sayang, penjagaan dan sokongan setiap ahli keluarga.

Kanak-kanak dan remaja merasai kemahiran sosial yang dipertingkatkan dan lebih stabil dalam kehidupan seharian yang boleh membantu mereka berjaya di sekolah dan mengelakkan pengaruh negatif. Begitu juga buat datuk nenek yang rapat dengan anak dan cucu akan menjadi lebih sihat, kurang kesepian dan lebih terlibat dalam dunia sekeliling mereka.

IKRAM amat mengambil berat hal-hal berkaitan keutuhan keluarga. Melalui Kumpulan Fokus Institusi Keluarga Utuh di bawah Kluster Masyarakat Progresif, IKRAM sentiasa mencari jalan untuk meningkatkan kesejahteraan keluarga di Malaysia tanpa mengira kaum, agama dan latar belakang.

Hasrat dan komitmen ini adalah sebahagian daripada 12 Ciri Negara Rahmah yang menjadi pedoman dalam membina sebuah negara yang progresif, aman dan sejahtera.

Program sambutan Bulan Keluarga ini dilaksanakan setiap tahun dan pada tahun ini mendapat kerjasama daripada Lembaga Penduduk dan Pembangunan Keluarga Negara (LPPKN) dan Kelab Warga Emas Di Hati.

Pelancaran SBKK 2022 juga menyaksikan pelancaran sebuah buku yang berjudul ‘Datuk Nenek Sebagai Rakan Pengasuh Pintar’ hasil tinjauan bersama IKRAM dan Pertubuhan Kesejahteraan Psikospiritual Malaysia (PKPM).

Selain berkongsi dapatan daripada tinjauan, buku ini juga memuatkan hubungan datuk nenek dengan ibu bapa dan cucu, serta peranan datuk nenek dalam mengasuh cucu.

Sepanjang bulan ini, IKRAM akan mengadakan program bual bicara, menerbitkan artikel kekeluargaan, poster, pertandingan TikTok dan puisi kekeluargaan. Manakala IKRAM di negeri dan kawasan juga akan turut menganjurkan program sambutan di tempat masing-masing.

Kemuncak sambutan ialah Karnival SBKK 2022 yang akan berlangsung di Kompleks Sukan Setiawangsa, Kuala Lumpur pada Ahad, 27 November 2022.

Orang ramai daripada pelbagai generasi dijemput datang untuk memeriahkan karnival sambil mengambil bahagian dan mengikuti pelbagai acara kekeluargaan seperti persembahan kawad kaki sekolah, senaman taici untuk warga emas, sukaneka keluarga, pameran dan jualan. Pelbagai hadiah juga disediakan buat pengunjung melalui cabutan bertuah.

Besar harapan IKRAM agar SBKK 2022 memberikan impak positif kepada keutuhan dan kesejahteraan keluarga di Malaysia.

Haji Badlishah Sham Baharin
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jihad pena yang merubah manusia

Dakwah adalah tugas semua orang sesuai kemampuannya. Rasulullah Sallallahu Alaihi Wasallam bersabda:

“Sesiapa yang menunjukkan jalan hidayah ia mendapat pahala seperti pahala orang yang mengikuti seruan dakwahnya, tanpa mengurangi pahalanya sedikit pun.” (Hadis Riwayat Ibnu Majah)

Sebenarnya, dakwah tidak hanya pada kemampuan mengolah kata-kata, lalu disampaikan secara lisan kepada khalayak. Bermacam-macam konsep, pendekatan atau metode boleh diguna pakai untuk berdakwah antaranya dakwah melalui tulisan.

Dakwah melalui tulisan jauh lebih efektif dan mampu menjangkau sasaran secara meluas, menyebar hingga ke seantero. Menulis akan membuat seseorang itu mampu mengemas kini apa yang sudah didengar dan diketahuinya hingga menjadi sesuatu yang bermanfaat bagi diri sendiri seterusnya bagi orang lain.

Kerana ketidakrajinan (baca, malas) mencatat setiap apa yang dibaca, seperti mendengar khutbah, ketika kuliah atau ceramah, akan membuat butiran hikmah yang sudah didapati berlalu begitu saja. Sebagaimana Allah Subhanahu Wa Taala telah mengajarkan penggunaan pena kepada manusia yang memiliki sifat lupa ini:

“Nun, demi pena dan apa yang mereka tulis.” (Al-Qalam: 1)

Nabi Muhammad Sallallahu Alaihi Wasallam sering berusaha menyedarkan umatnya melalui membaca dan menulis sebagaimana firman Allah dalam Surah al-‘Alaq ayat 1 hingga 5:

“Bacalah dengan (menyebut) nama Tuhanmu Yang menciptakan.”

“Dia telah menciptakan manusia dari segumpal darah.”

“Bacalah, dan Tuhanmulah Yang Maha Pemurah.”

“Yang mengajar (manusia) melalui pena dan tulisan.”

“Dia mengajar kepada manusia apa yang tidak diketahuinya.”

“Dan Allah akan mengajarkan kepadanya Al-Kitab, Hikmah, Taurat dan Injil.” (Ali ‘Imran: 48)

Menurut Tafsir Jalalayn, kitab di sini bermaksud ‘menulis’ kerana menulis merupakan nikmat besar yang dikurniakan Allah Subhanahu Wa Taala kepada hamba-hamba-Nya. Oleh kerana itu, Allah memberikan nikmat kepada mereka dengan mengajarkan menggunakan pena sebagaimana yang disebutkan dalam surah yang pertama diturunkan iaitu surat Al-‘Alaq, الَّذِي عَلَّمَ بِالْقَلَمِ (Yang mengajar (manusia) melalui pena dan tulisan).

Dalam suatu peristiwa usai perang Badar, Nabi Sallallahu Alaihi Wasallam memberikan tawaran kebebasan kepada sebahagian para tawanan dengan syarat mengajarkan membaca dan menulis kepada para sahabat dan anak-anaknya. Membaca dan menulis itu sebagai syarat kebebasan merupakan keputusan yang jarang berlaku bahkan termasuk pertama kali yang pernah ada.

Hasilnya, para sahabat menjadi boleh dan pandai menulis. Mereka berasa bersalah jika tidak menulis wahyu atau hadis yang disampaikan oleh Nabi Sallallahu Alaihi Wasallam.

Jika bukan kerana kebijaksanaan Nabi yang sering memberi motivasi supaya menulis dan membaca kepada para sahabat, tentu kita tidak akan pernah tahu apa ayat dan surah dalam al-Quran, kerana tidak ada yang menuliskannya.

Kalau bukan kerana usaha Nabi Salallahu Alaihi Wasallam untuk membuat sahabatnya pandai menulis, tentu tidak akan sampai kepada kita tentang hadis-hadis yang berisi ajaran dan sejarah hidup Nabi Muhammd Sallallahu Alaihi Wasallam.

Dakwah menerusi pena adalah sebahagian daripada jihad. Inilah yang disebut dengan jihad bil qalam yang ertinya berjuang dengan pena, berjuang menoktahkan kebodohan dengan tinta.

Pernah dikisahkan, ada seorang ulama yang ketika dalam detik-detik kematiannya meminta sesuatu kepada muridnya. Permintaannya di luar dugaan si murid. Sang guru memintanya untuk mengambil pena bagi mencatatkan sesuatu ilmu, padahal ia dalam keadaan hampir sakaratulmaut.

Sebagaimana Habib Soleh bin Ahmad Alaydrus (murid Sayid Muhammad bin Alwi al-Maliki) pernah menyampaikan suatu pertanyaan:

“Apakah karamah para imam empat mazhab (Imam Abu Hanifah, Imam Maliki, Imam Syafie, dan Imam Hanbali)? Karamah mereka adalah ilmu mereka yang bermanfaat. Mereka sudah wafat ratusan tahun silam namun sampai detik ini, jutaan umat Islam masih mengikuti ajaran dan mengamalkan ilmu yang mereka sampaikan. Inilah karamah terbesar.”

Ilmu bermanfat adalah karamah. Para imam ini memiliki ilmu yang bermanfaat disebabkan anugerah Allah Subhanahu Wa Taala dan mereka menuliskan ilmu-ilmu yang telah mereka raih. Semua imam tersebut memiliki kitab sehingga kita mudah membuat rujukan, mempelajari dan mengamalkannya.

Sebagaimana kitab muktabar (terkenal) mereka; Imam Abu Hanifah dengan kitabnya Fiqh al-Akbar, Imam Malik bin Anas dengan kitabnya Al-Muwattha’, Imam Syafii dengan kitabnya Ar-Risalah dan Al-Umm, dan Imam Ahmad bin Hanbal dengan kitabnya Al-Musnad.

Seandainya mereka tidak menulis, bagaimana kita dapat mempelajari ilmu mereka? Semuanya meninggalkan warisan yang tidak ternilai. Walaupun tubuh mereka telah terbalut kafan dan tertanam di perut bumi, ratusan tahun lamanya, namun hasil penulisannya tetap hidup sepanjang masa.

Jihad bil qalam sewajarnya menjadi kebiasaan dan tradisi kita untuk meninggalkan jariah kebaikan dan legasi yang bermanfaat untuk generasi selanjutnya. Niatkan ketika hendak menulis itu untuk ibadah dakwah agar tiap huruf yang tersusun bernilai pahala di sisi Allah Subhnahu Wa Taala.

Wujudkan prinsip dalam diri “menulis apa yang disampaikan dan sampaikanlah apa yang ditulis”.

“Pena lebih tajam daripada mata pedang”, begitulah kata seorang pengkritik sastera ketika peradaban sastera mencapai puncak di dunia. Sebenarnya kata ‘pena’ yang dimaksudkan adalah kata-kata hingga  ramai yang mempersonifikasi ‘kata’ dengan ‘pedang’. Tetapi, jauh daripada itu, terdapat sebuah perumpamaan yang indah:

“Jika sebuah pedang hanya dapat menusuk seorang, berbeza dengan kata-kata atau ucapan yang dapat membunuh atau menusuk ratusan bahkan ribuan orang dengan lebih kejam.”

Namun, bagaimana dengan berbuku-buku kisah atau kata-kata yang bermanfaat yang dituliskan oleh seseorang hingga dapat merubah diri menjadi baik kepada lebih baik?

Hasilnya sungguh menakjubkan dan mampu menjadi jariah kebaikan yang berpanjangan walaupun setelah ketiadaan kita di dunia ini. Mari kita mulakan sedari kini, selagi kesempatan itu masih diberikan-Nya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perutusan Ramadhan Presiden IKRAM

Beberapa hari lagi kita akan menyambut ketibaan bulan Ramadhan, bulan  yang dipenuhi keberkatan, semulia-mulia bulan. Di dalamnya diperturunkan al-Quran, dimenangkan Ummah menerusi peperangan Badr al-kubra, al-Yarmuk, al-Qadisiah, al-Hattin dan lain-lain lagi. Ia mengandungi sebaik-baik malam , yaitu malam lailatul qadar,  yang lebih baik dari seribu bulan.

Ia bulan yang membuka ruang kepada semua Umat Islam untuk  mempergandakan amal-amal soleh, ketaatan kepada Allah, yang akan mempergandakan pahala balasan amalan-amalan yang wajib sebanyak tujuh puluh kali ganda dan amal-amal sunat kepada pahala balasan amal-amal yang fardhu dan wajib. Satu gandaan yang amat luar biasa yang dibawa atau yang terkandung bersama-sama bulan Ramadhan yang penuh keberkatan

Sepanjang bulan Ramadhan masyarakat Islam dituntut melaksanakan ibadah puasa , membayar zakat fitrah, mereka keluar beramai-ramai melaksanakan sembahayang fardhu dan sunat tarawikh secara berjamaah di masjid-masjid dan surau-surau,  memakmurkan rumah-rumah Allah s.w.t  dan bulan Ramadhan dengan kegiatan-kegiatan membaca al-Quraan, i’tikaf sepanjang sepuluh hari terakhir dari bulan Ramadhan, menghidupkan malam-malamnya dengan sembahyang-sembahyang sunat tahajud, witir dan seumpamanya, mengingati Allah s.w.t  dengan memperbanyakkan tasbih ,tahmid, istighfar, taubah, berdoa dengan doa-doa yang ma’athur , munajat, merenung kandungan kitabnya  dan keajaiban alam semesta, mendalami sirah RasulNya dan memahami perutusan-perutusan dari sunnah-sunnah baginda,  sejarah umat manusia, para-para Nabi dan Rasul dan pengikut-pengikut mereka, nasib kaum-kaum yang ingkar kepada perintah Allah, alam akhirat, kematian dan untung nasib manusia sesudahnya.

Menerusi ibadat puasa sepanjang bulan Ramadhan kita dituntut mengekang hawa nafsu minum dan makan serta mencampuri Isteri di waktu siang, mengasuh diri bersabar, menahan marah, menjaga lidah dan kehormatan peribadi sebagai orang Islam yang mulia, bersopan santun, sentiasa menghulurkan khidmat dan bantuan kepada golongan yang memerlukannya, berderma dan bersedekah, merasai sendiri kesedihan dan kepayahan, kelaparan dan kekurangan yang ditanggung selama ini oleh golongan fakir miskin, anak-anak yatim, golongan cacat dan tidak berupaya untuk menyara atau mengurus diri sendiri atau keluarga mereka.

Bulan Ramadhan merupakan bulan pembersihan jiwa daripada pelbagai penyakit-penyakit batin dan pembersihan diri daripada perilaku-perilaku yang buruk. Bulan yang sepatutnya kepada pejuang-pejuang Islam menyuburkan keinsafan dalam diri, kesabaran menghadapi cabaran-cabaran, keazaman mendokong Islam,  ketaatan kepada Allah, kerinduan kepada al-Rasul s.a.w dan sahabat-sahabat baginda yang telah berkorban untuk Islam dengan  setinggi-tinggi pengorbanan.

Dalam suasana bulan Ramadhan, mereka meredah sahara, gurun yang luas, jurang yang dalam, bukit bukau yang tinggi, di bawah panahan cahaya panas terik matahari mereka memikul panji-panji tauhid untuk dikibarkan di seluruh pelusuk semenanjung Arabia, menyempurnakan satu misi alami, insani yang amat mulia yang kemudiannya  disempurnakan oleh para sahabat baginda.

Gunakanlah kesempatan yang masih lagi Allah berikan kepada kita semua menerusi bulan Ramadhan yang akan tiba beberapa hari lagi ini untuk memperbanyakkan amal-amal soleh, mentaati Allah s.w.t, menabur bakti kepada orang-orang yang memerlukan , terutama kepada lingkungan yang hampir dengan kita, anggota  keluarga, sanak saudara, jiran tetangga, kenalan dan rakan-rakan.

Jadikanlah bulan Ramadhan  ini, bulan kita memperteguhkan hubungan dengan Allah s.w.t, hubungan silatul al-rahmi dengan anggota keluarga yang dekat dan jauh, sanak saudara, jiran tetangga, rakan-rakan  dan saudara –saudara seperjuangan, sesama ahli-ahli pertubuhan IKRAM  dan masyarakat Islam.

Bulan Ramadhan, sewaktu dimanfaatkan sepenuhnya mampu mengasuh diri dan peribadi kita semua, mengangkatnya ke satu tahap yang lebih tinggi dan sempurna, menjadikan semua kita golongan yang hampir, dekat kepada Allah s.w.t dan manusia, diri dan peribadi yang mengasihi Allah dan dikasihinya, disayangi manusia dan menyayanginya.

Semoga bulan Ramadhan pada tahun hijrah 1431 ini akan mengangkat kita semua ke darjat golongan-golongan ummah yang bertakwa, memiliki bekalan perjalanan kehidupan yang terbaik dalam pengembaraan masing-masing  merentasi kehidupan sementara di dunia yang fana’ ini. Dengan itu kita akan  mencapai matlamat daripada ibadah berpuasa, memperolehi bekalan taqwa yang merupakan sebaik-baik bekalan disisi Allah s.w.t

Allah s.w.t telah berfirman didalam al-Quran:

“ياأيها الذين آمنوا كتب عليكم الصيام كما كتب على الذين من قبلكم لعلكم تتقون “

Maksudnya: “Wahai orang-orang yang beriman, telah diwajibkan ke atas kamu ( ibadah ) puasa sebagaimana ia telah diwajibkan ke atas orang-orang  yang terdahulu daripada kamu, mudah-mudahan kamu mejadi orang-orang yang bertaqwa “ { surah al-Baqarah, ayat 183)

وتزودوا فان خير الزاد التقوى ” “

Maksudnya: “  Sediakanlah bekalan, sesungguhnya sebaik-baik bekalan itu ialah sifat al-taqwa “ { Surah al-baqarah, ayat 197 )

Ahli-ahli pertubuhan IKRAM diharapkan akan memperolehi bekalan al-taqwa tersebut menerusi penghayatan bulan ramadhan sebaik-baiknya, memperbanyakkan amal-amal soleh. Mudah-mudahan ia akan mengangkat mereka maju  dan mara melonjakkan wahana IKRAM dan perjuangan Islam menerusinya ke tahap yang lebih tinggi, meninggalkan kesan baik dan membina yang lebih besar dan luas kepada masyarakat dan negara pada masa hadapan

Akhirnya sebagai penutup, bersesuaian dengan  kedatangan bulan Ramadhan yang mulia ini, marilah kita bersama-sama menghayati perutusan Nabi kita Muhammad s.a .w  menerusi hadis baginda :

Rasulullah telah berucap di hari-hari terakhir bulan Syaaban kepada sahabat-sahabat  baginda:

”  أيها الناس : قد أظلكم شهر عظيم مبارك , شهر فيه ليلة خير من ألف شهر, شهر جعل الله صيامه  فريضة وقيام ليله تطوعا , من تقرب فيه بخصلة كان كمن أدى فريضة فيما سواه , ومن أدى فريضة فيه  كان كمن أدى سبعين فريضة فيما سواه , وهو شهر الصبر , والصبر ثوابه الجنة , وشهر المواساة   وشهر يزاد فى رزق المؤمن فيه , من فطر فيه صائما كان مغفرة لذنوبه وعتق رقبته من النار , وكان له  مثل أجره من غير أن ينقص من أجره شيء .                                                                      قالوا : يا رسول الله , ليس كلنا يجد ما يفطر الصائم , فقال رسول الله صلى الله عليه وسلم : يعطى الله  هذا الثواب من فطر صائما على تمرة أو شربة ماء أو مذقة لبن .                                             وهو شهر أوله رحمة , وأوسطه مغفرة, وآخره عتق من النار, من خفف فيه عن مملوكه غفر الله له وأعتقه من النار, فاستكثروا فيه من أربع خصال: خصلتين ترضون بهما ربكم, وخصلتين لا غناء بكم عنهما, فأما  الخصلتان اللتان ترضون بهما ربكم : فشهادة أن لا اله الا الله , وتستغفرونه, وأما الخصلتان اللتان لا غناء  بكم عنهما : فتسألون الله الجنة وتعوذون به من النار, ومن سقا صائما سقاه الله من حوضى شربة لا يظمأ  حتى يدخل الجنة “

Maksudnya:   “ Wahai manusia ! Kamu akan dinaungi satu bulan yang agung, yang penuh keberkatan. Bulan yang terdapat di dalamnya satu hari yang lebih baik daripada seribu bulan. Bulan yang Allah telah jadikan berpuasa di dalamnya satu fardhu dan menghidupkan malamnya sebagai amalan sunnah.

Sesiapa yang menghampirkan dirinya kepada Allah menerusi amalan sunnah, dia seperti melaksanakan satu amalan fardhu selain amalan sunnah tersebut, dan sesiapa yang menunaikan satu amalan fardhu di dalamnya (bulan Ramadhan), dia seperti menunaikan 70 amalan fardhu selain amalan fardhu tersebut. Ia adalah bulan kesabaran dan kesabaran itu ganjarannya ialah syurga. Ia juga adalah bulan memberi  pertolongan dan bantuan.

Ia bulan di mana rezeki orang-orang yang beriman bertambah. Sesiapa yang menyediakan makanan kepada seseorang yang berbuka puasa  , tindakan itu akan mengampuni dosa-dosanya dan membebaskan dirinya daripada api neraka, bagi dirinya ganjaran seumpama pahala orang yang berpuasa tersebut tanpa sebarang pengurangan”

Sahabat-sahabat baginda langsung berkata: “Bukan semua kami memiliki sesuatu untuk dijadikan bahan berbuka seorang yang berpuasa”. Lalu Rasulullah s.a.w menjawab: “Allah akan mengurniakan ganjaran pahala saperti itu kepada seseorang yang menghidangkan untuk seseorang yang berpuasa berbuka  walaupun sekadar seulas buah tamar, seteguk air atau seteguk air susu ….

Bulan Ramadhan adalah satu bulan yang awalnya adalah rahmah, pertengahannya adalah pengampunan dan hujungnya adalah pembebasan daripada api neraka. Sesiapa yang meringankan bebanan daripada hambanya, Allah lagi akan mengampuni dirinya serta membebaskannya daripada api neraka.

Perbanyakkanlah sepanjang (bulan Ramhadan) 4 kegiatan: 2 kegiatan yang akan menjadikan kamu diredai Allah s.w.t, 2 kegiatan lain pula kamu sendiri amat perlu kepadanya: Adapun 2 kegiatan yang akan menjadikan kamu diredai Allah, maka ia adalah ucapan syahadah: “ bahawa tiada tuhan melainkan Allah” dan kamu memohon keampunan daripadanya.

Adapun 2 kegiatan yang kamu sendiri amat perlu kepadanya, maka ia adalah: “ kamu memohon ( balasan ) syurga serta kamu meminta perlindungannya daripada api neraka. Sesiapa yang memberi minuman kepada  seseorang yang berpuasa maka Allah akan memberinya minuman daripada kolah airku yang menjadikannya sama sekali tidak akan kehausan sehinggalah dia memasukki syurga” (Riwayat ibnu khuzaimah dalam kitab sahihnya)

Sekian sahaja dahulu, semoga Allah menerima semua amalan kita sepanjang bulan Ramadan ini dan seluruh amalan kita sepanjang kehidupan kita semua.

Presiden IKRAM 28 Shaaban 1431H 9 Ogos 2010

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Selangor gesa larang sepenuhnya aktviti di rizab sungai

Pertubuhan IKRAM Malaysia (IKRAM) Negeri Selangor ingin merujuk kepada insiden tumpahan minyak diesel ke dalam Sungai Selangor hingga menyebabkan 4 Loji Rawatan Air (LRA) memberhentikan operasinya pada 30 Ogos 2013. Akibat kejadian tumpahan minyak ini, bekalan air turut terputus sehingga menjejaskan kehidupan hampir 1 juta pengguna di sekitar Lembah Kelang termasuk bandaraya Kuala Lumpur.

Perkara yang berlaku ini adalah seperti yang disebutkan dalam Al-Quran:

“Telah timbul berbagai kerosakan dan bala bencana di darat dan di laut dengan sebab apa yang telah dilakukan oleh tangan manusia; (timbulnya yang demikian) kerana Allah hendak merasakan mereka sebahagian dari balasan perbuatan-perbuatan buruk yang mereka telah lakukan, supaya mereka kembali (insaf dan bertaubat).” (Hud: 41)

Sesungguhnya memang sukar bagi sesiapa juga untuk menjalani kehidupan yang selesa di ketika bekalan air terputus apatah lagi bagi jangka masa yang lama!!

Walaupun tumpahan diesel ini serius dan hampir sejuta pengguna yang terjejas, namun pada 4 September 2013 sebagaimana kenyataan pihak SYABAS, sebagai syarikat  swasta dan operator  yang bertanggungjawab menguruskan bekalan air di  Selangor, hanya sekitar 8,400 pengguna yang masih terganggu akibat insiden ini.

IKRAM Negeri Selangor berasa gembira dan mengucapkan tahniah atas sikap bertanggungjawab dan profesional pihak Kerajaan Negeri Selangor, Lembaga Urus Air Selangor (LUAS) dan juga SYABAS dalam menyelesaikan masalah gangguan bekalan air kepada para pengguna dengan cepat dan cekap.

Ini menepati matlamat penciptaan manusia supaya menjadi khalifah yang bijak memakmurkan bumi ini. Firman Allah bermaksud:

“Dialah yang menciptakan kamu daripada bumi (tanah) dan menjadikan kamu pemakmurnya (menghuni dan mengolah hasil bumi untuk kesejahteraan umat manusia).” (al-Hadid: 61)

IKRAM  Negeri Selangor juga menyokong penuh pendirian YAB Tan Sri Dato’ Seri Abdul Khalid Ibrahim selaku Menteri Besar Selangor, yang menggesa agar pihak berkuasa mengambil tindakan ke atas mereka yang bertanggungjawab menyebabkan pencemaran dan seterusnya dikenakan hukuman/penalti sesuai dengan prinsip ‘pencemar diwajibkan membayar’.

Bagaimanapun, IKRAM Negeri Selangor suka untuk mencadangkan agar sebarang aktiviti komersil dan pembangunan di kawasan rizab sungai di negeri Selangor bukan hanya dibekukan sebaliknya perlu dilarang sepenuhnya. Selain daripada itu, dalam jangka masa panjang, usaha-usaha yang terancang bagi memindahkan aktiviti komersil dan pembangunan sedia ada di kawasan rizab sungai haruslah dijalankan bagi mengelakkan insiden yang serupa berlaku lagi.


Kerajaan China Didesak Hormati Hak Umat Islam Untuk Berpuasa

Pertubuhan IKRAM Malaysia adalah sebuah  pertubuhan bukan kerajaan (NGO) Islam yang berdaftar di Malaysia. Sebagai  sebuah pertubuhan Islam, IKRAM sentiasa prihatin dengan isu-isu kemanusiaan yang  berlaku di seluruh dunia dan  IKRAM juga menggalakkan semua manusia  membentuk komuniti yang penyayang serta menghormati antara satu sama lain  tanpa mengira agama dan bangsa.

IKRAM memandang berat tindakan melarang kakitangan  awam yang beragama Islam di  Xinjiang, China untuk menjalani ibadah  puasa dan amalan-amalan yang dituntut  oleh agama Islam pada bulan  Ramadan, seperti yang dilaporkan media.

IKRAM ingin mengingatkan bahawa negara China  merupakan sebuah negara  yang menjalin hubungan baik dengan hampir kesemua  negara Islam di dunia   termasuk juga Malaysia. Di Malaysia, umat Islam dan bangsa Cina telah  lama hidup dalam keadaan aman dan harmoni tanpa apa-apa halangan dan larangan  dalam pengamalan aktiviti keagamaan.

Oleh demikian, IKRAM ingin menyeru kerajaan  China agar menghormati rakyat yang beragama Islam di bawah naungannya.  Di samping itu, umat Islam perlu dibenarkan untuk berpuasa dan menjalani  ibadah-ibadah lain sepanjang bulan Ramadan. Pihak kerajaan China sepatutnya  mencontohi pentadbiran baik kerajaan Malaysia yang membenarkan pengamalan  kepelbagaian agama di kalangan masyarakat Malaysia.

Ustaz Hasanuddin Mohd Yunus Timbalan Presiden Pertubuhan IKRAM Malaysia (IKRAM) Pengerusi Jawatankuasa Perhubungan Antarabangsa

4th July 2014 – 6th Ramadan 1435

Government of China is Urged to Respect Muslims’ Right to Fast

Pertubuhan IKRAM Malaysia (IKRAM) is a registered Islamic  non-government organisation (NGO) in Malaysia. As an Islamic  organisation, IKRAM is always concerned about humanitarian issues and  encourages all humanity to create a caring society with mutual respect regardless of creed and race.

IKRAM views with grave concern the recent ban on  Muslim public officials in Xinjiang, China from fasting and observing religious activities of the Islamic faith during  the month of Ramadan, as reported in the media.

IKRAM would like to remind that China is a country  with good relations with almost all Muslim countries in the world including Malaysia.  In Malaysia, Muslim and Chinese have been living in peace and harmony  for so long without any restrictions on religious activities.

Therefore, IKRAM would like to call upon the Chinese  Government to respect Muslims citizens in its territory. Also, Muslims in China should be allowed to perform fasting and other activities  of worship during the month of Ramadan. The Chinese Government should emulate the good example  of the government in Malaysia which allows multi religious practices to  be observed here.

Ustaz Hasanuddin Mohd Yunus Deputy President Pertubuhan IKRAM Malaysia (IKRAM) Head of International Relations

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Arak: Kerajaan tidak boleh dipersalahkan?

Sepatutnya isu yang berlegar sejak minggu lalu itu ditangani dan dipandang serius oleh pihak kerajaan. Walaupun ia bukan soal politik, tetapi ia melibatkan soal sensitiviti yang serius.

Sebagaimana diketahui, kerajaan yang bertemakan ‘Keluarga Malaysia’ ini yang majoritinya dibarisi oleh Melayu Islam, hendaklah bersikap tegas berkaitan isu-isu yang menyentuh tentang agama dan kaum. Bukan sahaja bangsa India, Cina dan lain-lainnya, tetapi agama Islam dan bangsa Melayu juga hendaklah dipedulikan.

Dalam isu yang tular, pihak kerajaan seakan tidak sigap dan tegas dengan apa yang digusarkan rakyat, terutamanya yang berbangsa Melayu dan beragama Islam.

Lagi menyakitkan, apabila ada Menteri yang mengatakan, kerajaan tidak boleh dipersalahkan dengan pengeluaran arak baru jenama tempatan itu. Sedangkan dalam segala hal sebelum ini, ketika menjadi parti yang tidak berkuasa, banyak sungguh mereka menuding itu ini, menyalahkan pihak kerajaan (pada waktu itu) walaupun ia bukanlah melibatkan kerajaan pun.

Lain dengan isu penjualan arak keluaran tempatan, jenama Timah yang diluluskan nama dan operasi penjualannya pada 5 Jun 2020 telah dilancarkan di media sosial pada 7 Oktober lalu. Isu ini perlu dipandang serius kerana melibatkan soal sensitiviti agama dan kaum khususnya Melayu Islam.

Apalah yang perlu dibanggakan hasil keluaran tempatan seperti ini jika ia sesuatu yang haram dan merosakkan bagi mereka yang beragama Islam.

Sangat bersetuju dengan kenyataan yang dikeluarkan oleh Persatuan Pengguna Pulau Pinang (CAP) yang membidas tindakan itu kerana menyifatkan penggunaan nama berkenaan menyinggung perasaan umat Islam sambil menggesa penjualannya diharamkan.

Dr Zaharuddin Abd Rahman menerusi kenyataannya berkata, arak terbaru dikeluarkan dengan nama Timah perlukan tindakan segera pihak berkuasa kalau boleh menghalang pengeluaran dengan nama dan gambar seolah-olah orang berkopiah itu.

“Walaupun bukan, tapi boleh misleading, khususnya di musim ada minuman tanpa alkohol yang guna botol ala-ala botol arak, malah ada juga syarikat yang keluarkan ‘arak’ tanpa alkohol…”

Tambahnya, apa rasionalnya mereka menggunakan nama-nama ala imej Melayu? Biasanya arak nama Perancis, Inggeris dan lain-lain.

“Letak la nama Speedy sempena nama pemilik gambar itu dan ambil gambar Captain Speedy tanpa penutup kepala tu, ada banyak boleh dijumpai. Kenapa ambil yang Captain Speedy bertutup kepala?” soalnya.

Macam ada niat kurang bagus oleh pengeluar. Normalisasi arak?

“Ini bukan isu politik kepartian, ini isu kita kena tegas dengan percubaan menghampirkan masyarakat kita dengan apa saja melibatkan arak kerana semua yang terlibat dengan arak menanggung dosa serta arak tidak membawa kecuali mudarat sahaja,” tegas Dr Zaharuddin.

Katanya lagi, tidak perlu sangka baik dalam hal arak, ia perlu segara halang (jika ada kuasa) bagi sadd al-zara’i (menyekat kerosakan). Jika ia keluaran luar negara, barulah boleh kita beralasan kerana di luar kuasa sepenuhnya.

Berikutan itu, baru-baru ini, Mufti Pulau Pinang, Dato’ Dr Wan Salim Mohd Noor telah mencadangkan agar arak itu ditukar nama kepada ‘Captain Speedy’ yang merujuk kepada gambar lelaki berjanggut dan slogan ‘1871 – The Legend of Captain Speedy’.

“Kerajaan perlu menyekat penggunaan nama Timah serta imej lelaki berkopiah itu, berikutan ia tidak sesuai digunakan dan sememangnya boleh mengelirukan umat Islam. Tidak kira apa pun makna di sebalik imej serta nama Timah itu, ini tidak sepatutnya dibiarkan!” kata Ketua Aktivis Persatuan Pengguna Islam Malaysia (PPIM), Datuk Nadzim Johan.

Tegas beliau lagi, kerajaan perlu lebih tegas dan ada kesungguhan untuk membanteras isu ini dengan mengawal pengeluaran dan penjualan arak ini kerana ia akan memberi implikasi buruk selain mengelirukan pengguna khususnya anak muda beragama Islam.

Walaupun kononnya syarikat pengeluar arak tersebut telah menyatakan jenama Timah itu merujuk kepada bijih timah yang banyak di negara ini suatu ketika dulu, namun kenyataan itu perlu dibidas dengan serius dan tegas.

Sepertimana umat Islam selalu diingatkan agar peka dengan keadaan bangsa dan agama lain, sama ada dengan penggunaan bahasa atau perilaku, sewajarnya bangsa dan agama lain juga wajiblah berbuat demikian.

Sinonimnya, Timah adalah nama kepada orang Melayu dan Islam. Maka, hormatilah dan jangan sewenang dan semudahnya menggunakan untuk sesuatu yang tidak baik apalagi yang diharamkan seperti jenama arak ini.

Kerajaan tidak peka sentimen Melayu Islam?

Ada juga yang mengatakan, arak itu bukan hasil produk daripada kerajaan, arak itu sudah lama wujud, arak itu diluluskan oleh pihak berkuasa tempatan (PBT) dan kerajaan negeri, arak itu untuk bukan Muslim, kenapa nak kalut?

Ternyata rakyat dapat melihat bahawa mereka mahu melepas tangan sahaja terhadap isu yang serius dan penting ini. Jawapan yang dilontarkan itu tidak sedikit pun memujuk reda perasaan bangsa Melayu dan umat Islam di negara ini.

Bahkan ia sedikit pun tidak menyelesaikan masalah penjualan arak yang semakin berkembang sehingga imej Malaysia sebagai negara Islam tercemar dengan adanya arak produk tempatan yang dibawa ke peringkat antarabangsa, hingga memenangi anugerah arak terbaik 2020 dan 2021.

Tertarik dengan komentar Muhamad Nur Ismail menerusi Facebooknya, yang menggambarkan bahawa banyak isu yang bukan ‘produk’ kerajaan digunakan untuk menyalahkan kerajaan terdahulu (PH) termasuk isu arak yang sudah dijual kepada bukan Muslim sejak zaman Barisan Nasional (BN) lagi.

Tapi katanya, sentimen agama dan isu-isu itulah yang dimainkan supaya mereka dilihat seolah-olah mereka sahajalah pejuang Islam, manakala yang lain dianggap liberal dan barua DAP.

“Sekarang, Allah pulangkan balik satu persatu isu-isu yang dimainkan ke atas muka hangpa, supaya rakyat sedar, depalah yang duk lagakan orang Melayu dengan bukan Melayu, orang bukan Muslim dengan Muslim, sentimen kaum dan agama dimainkan selama 22 bulan,” luahnya.

Dalam pada itu menurutnya, rakyat khususnya umat Islam Malaysia ingin melihat apa perbezaan dan pendekatan kerajaan sekarang dalam menangani isu berkenaan.

“Kalau tak mampu nak robohkan kilang arak yang dah lama wujud sejak zaman Umno perintah, paling kurang, berilah arahan menteri berkaitan supaya produk dan jenama arak yang bernama Timah dan label lelaki yang seakan berkopiah dan berjambang (apa pun alasan tersurat dan tersirat) yang ada pada botol arak itu ditarik balik lesen penjualan, barulah ada beza. Setakat desak dan menggesa, baik jadi pembangkang balik,” tegasnya lagi.

Kerana ini sesuatu yang serius, sebagai rakyat yang peduli dan peka, kita perlu menggesa pihak kerajaan supaya menangani isu ini sehingga nama dan gambar pada botol itu ditukar.

Pihak kerajaan hendaklah bertegas dalam isu ini, bukan sekadar melepaskan batuk di tangga. Bertindaklah dengan sesungguhnya sebagaimana sering dikatakan pihak tertentu ‘Islam Terancam’ dengan berkuasanya DAP.

Tetapi dalam kerajaan kini yang majoritinya adalah daripada parti-parti Melayu Islam, maka segeralah lakukan sesuatu demi menjaga maruah agama Islam dan bangsa Melayu.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Mampukah anak muda merubah landskap PRN Johor?

Tinggal beberapa hari lagi Pilihan Raya Negeri (PRN) Johor bakal berlangsung. Calon-calon pelbagai parti juga semakin rancak rancak berkempen dan mendekati para pengundi di serata negeri dengan pelbagai cara.

Dengan pertandingan banyak penjuru di kebanyakan DUN, calon dan parti mana yang menang besar dalam PRN kali ini agak sukar dijangka kerana ekoran pertambahan besar golongan pengundi baru dalam kalangan muda.

Lebih 700,000 orang atau hampir 30 peratus pemilih baru dalam kalangan anak muda di Johor bakal mengundi berikutan pendaftaran automatik Undi18 iaitu mereka yang berusia 18 tahun ke atas.

Persoalannya, mampukah sebahagian besar mereka turun mengundi? Melihat kepada angka besar pengundi baru ini, jika ia benar-benar diterjemahkan di kertas undi, sudah tentu ia bakal merubah landskap politik dan pilihan raya di Johor.

Namun begitu, senario ‘mood’ anak muda yang akan turun mengundi belum dapat dibaca berikutan ketidaktentuan situasi politik tanah air akibat perubahan demi perubahan sama ada kerajaan pusat mahupun negeri.

Jika lebih ramai anak muda turun mengundi, ini menunjukkan mereka amat cakna dengan situasi politik semasa dan mahu menggunakan kuasa mereka memilih pemimpin atau parti yang dirasakan benar-benar berkhidmat dan memperjuangkan hak mereka.

Jika bilangan anak muda yang turun mengundi ‘suam-suam kuku’ atau di paras sederhana, ini menunjukkan kepercayaan mereka terhadap sistem pilihan raya mula terhakis kerana bimbang kemungkinan calon yang dipilih bakal melompat.

Jika sedikit anak muda yang turun mengundi, ini menunjukkan kepercayaan mereka terhadap sistem pilihan raya sudah terhakis dan mereka sudah tidak yakin dengan sistem pemilihan pemimpin yang sedia ada, dan ini sesuatu yang tidak baik untuk masa depan negara.

Sewajarnya kerajaan pusat, negeri, badan bukan kerajaan, pertubuhan sivil dan pelbagai pihak melakukan sesuatu bagi mendidik dan menyedarkan anak muda tentang kepentingan menggunakan hak mereka untuk memilih pemimpin dan parti yang mampu membangunkan negara dan negeri.

Saya yakin anak muda memang cakna dengan situasi politik dan pilihan raya di negeri mahupun negara, tinggal lagi sejauh mana kedekatan dan keprihatinan pemimpin dan parti politik memperjuangkan nasib mereka khususnya, bukan ketika pilihan raya sahaja.

Anak muda kini lebih bijak menilai calon-calon pilihan raya kali ini sebagai pemimpin pilihan mereka yang kompeten dan berintegriti. Penilaian mereka bukan sahaja di media sosial, bahkan juga melalui khidmat para pemimpin yang terbukti di medan nyata.

Ayuh anak muda Johor, terjemahkan hak anda memilih pemimpin yang lebih baik di kertas undi pada Sabtu ini!


Pemberontakan Zanj, gaji rendah dan syukur

Hakikatnya perkara ini telah wujud lama dalam sejarah apabila bayaran gaji mereka tidak dibayar setimpal dengan kerja mereka. Perkara ini boleh dilihat dalam sejarah kerajaan Abbasiah di mana mereka yang dibayar murah ini akhirnya memberontak dan melawan kerajaan.

Zanj ini merujuk kepada daerah orang yang berkulit hitam di selatan Afrika.  Mereka ini telah menjadi hamba tentera dalam ketamadunan Islam pada zaman Abbasiah ketika itu.

Pemberontakan ini berlaku sekitar tahun 869-883 Masihi apabila beberapa orang pemilik tanah di Basrah telah membawa ribuan orang kulit hitam ke selatan Iraq untuk bekerja di paya garam di timur Basrah. Pemilik-pemilik tanah ini menjadikan hamba yang tidak fasih berbahasa Arab sebagai buruh hamba yang berat dan hanya memberi mereka sedikit gaji.

Gerakan ini diketuai oleh Ali bin Muhammad yang mendakwa bahawa beliau keturunan dengan Ali bin Abi Talib. Ali bin Muhammad ini mengambil kesempatan ini menggunakan hamba yang disuruh lakukan kerja dan dibayar dengan gaji yang sedikit ini untuk menjayakan agenda politik beliau untuk bersama dengan beliau dan menjanjikan ganjaran yang besar kepada hamba-hamba ini seperti harta dan wang yang banyak dan merdeka.

Pada awalnya pemerintah Abbasiah tidak mengambil endah terhadap pemberontakan ini. Akan tetapi selepas tentera Zanj ini berjaya mengalahkan tentera Abbasiah dan akhirnya ia mendapat perhatian pemerintah.

Ahli sejarah, al-Mas’udi mengatakan bahawa dalam pemberontakan ini, seramai 300,000 orang dibantai dan sebahagian sarjana yang lain mengatakan 10,000 hingga 20,000 orang penduduk dibunuh di Basrah. Ini jelas menunjukkan bahawa hamba-hamba ini menjadi tentera dan mereka hanya mengikut apa sahaja yang ketua mereka arahkan, tidak kira sama ada cara mereka itu baik mahupun buruk.

Banyak strategi perang yang digunakan oleh pemimpin tentera khalifah, al-Muwaffaq untuk mengalahkan golongan Zanj ini. Antaranya ialah beliau menawarkan jaminan keamanan dan jaminan yang baik-baik kepada golongan ini jika mereka bertaubat dan tidak mahu menentang Abbasiah, dan akhirnya ramai dalam kalangan mereka yang mendatangi khalifah meminta jaminan keamanan.

Dengan taktik ini, al-Muwaffaq akhirnya mampu mengalahkan tentera Zanj sehingga ramai antara mereka ini melarikan diri kemudian dikejar, ditangkap dan dibunuh. Golongan Zanj daripada hamba ini jika tidak dihalang, pasti mampu menghancurkan Baghdad sepertimana yang dilakukan oleh tentera Tartar.

Ini adalah sejarah yang berlaku dan isu gaji yang sedikit ini masih wujud pada hari ini. Menuntut hak kita untuk mendapat gaji yang setimpal adalah perkara yang wajar akan tetapi memberontak sampai berbunuhan adalah perkara yang memalukan.

Orang politik sentiasa mengambil kesempatan mereka terhadap isu semasa untuk menjayakan agenda politik mereka seperti yang dilakukan oleh Ali bin Muhammad.

Sebagai rakyat biasa, menuntut hak kita untuk dinaikkan gaji adalah suatu kewajaran, tapi biarlah melalui saluran yang benar dan tidak menumpahkan darah. Sebagai Menteri yang gajinya puluhan ribu ringgit dan hanya bercakap tentang syukur, baikilah kerja kalian, kerana rakyat biasa bercerita pada Tuhan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kesihatan mental kanak-kanak asas kecemerlangan ummah

Pengarah seminar Puan Fauziah Ashari dalam ucapan pembukaannya berkata, tahun ini pihaknya memilih untuk mengetengahkan tema tersebut berdasarkan peningkatan masalah kesihatan mental kanak-kanak yang dilihat semakin ketara pada hari ini.

“Pemilihan tema pada tahun ini, sememangnya sejajar dan tepat masanya dengan isu terhadap peningkatan bilangan kanak-kanak yang mengalami masalah kesihatan mental di Malaysia serta juga di tempat lain dalam dunia,” jelasnya.

Beliau yang juga Pengerusi Jawatankuasa Pembangunan Kanak-Kanak Wanita IKRAM Selangor berkata, program ini diadakan bertujuan memberikan pendedahan dan pengetahuan mengenai kesejahteraan kanak-kanak khususnya kesihatan mental yang perlu diberi perhatian serius oleh semua pihak.

Dilihat isu ini kurang diberi pendedahan tambahnya, pihaknya berharap seminar ini dapat memupuk kesedaran kepada ibu-bapa, para pendidik dan masyarakat mengenai kesejahteraan kanak-kanak dari sudut memelihara kesihatan akal atau mental mereka sejak zaman kanak-kanak.

Ucaptama Dr Hatta, forum dan sebahagian peserta yang hadir

“Yang paling utama adalah memberi kefahaman mengenai masalah mental dan tahap kesihatan mental di kalangan kanak-kanak Malaysia khususnya,” jelasnya.

Beliau juga berharap agar pihak kerajaan dapat mengkaji semula semula polisi-polisi sedia ada yang melibatkan keluarga dan kanak-kanak serta sebarang perkaitan dengan gangguan terhadap kesihatan mental kanak-kanak.

Yang Dipertua IKRAM Selangor, Hj Norazmi Mat Noh dalam ucapan perasmiannya juga mengucapkan tahniah kepada Wanita IKRAM Selangor atas penganjuran program ini yang dilihat bertepatan pada masa sekarang yang terlalu banyak kes-kes yang melibatkan kesihatan mental kanak-kanak dan ekoran itu ibu bapa diminta memberi perhatian yang lebih kepada anak-anak bagi mengelakkan perkara yang tidak diingini terjadi.

Sementara itu, Ketua Jabatan Psikiatri Cyberjaya University College of Medical Science (CUCMS), Prof Dr Mohamed Hatta Shaharom dalam ucaptamanya berkata, kesihatan anak muslim dapat dibentuk melalui penerimaan kasih insan Rabbani, penyemaian akhlak mulia, penjelasan kebenaran dan kebatilan, pelaksanaan disiplin dengan kasih dan pengajaran islam,iman dan ihsan yang mana kesemua itu memerlukan peranan daripada ibu bapa.

Turut diadakan forum bertajuk ‘Kesihatan Mental Kanak-Kanak Menentukan Masa Depan Ummah Yang Gemilang’ menampilkan Pakar Psikologi Klinikal Dr Adnan Omar dan Pakar Psikiatari Prof. Madya Dr Fairuz Nazri dan Maryam Aizuddin bertindak sebagai moderator.


IKRAM Condemns Christchurch Shooting

A terrible tragedy has befallen the Muslim community of Christchurch, New Zealand when a gunman mercilessly shot and killed 49 innocent worshippers and injured many others at two mosques in the city yesterday.

IKRAM leaders and members are deeply saddened by this hate crime which was committed by individuals who reportedly harbour deep hatred towards Muslims and immigrants.

We extend our heartfelt condolences to the families and friends of all the victims, Malaysian and non-Malaysian alike.

IKRAM welcomes the New Zealand government’s swift condemnation of the barbaric killings as an act of terrorism.

IKRAM also commends the New Zealand authorities for their professionalism and efficiency in apprehending the perpetrators of this crime for them to face justice.

IKRAM also urge the Malaysian government to ensure that Malaysians in New Zealand and all over the world are safe following the terror attacks on the two mosques.

This is without doubt a heinous hate crime committed by extremist and racist individuals and is not reflective of the general sentiment of the people of New Zealand nor the values of any of their religious beliefs.

Therefore, IKRAM calls on everyone, everywhere to be aware and cautious of the inherent dangers of racism and extremism.

IKRAM affirms its belief that this is a problem not confined or unique to any particular region or society. The world must take immediate action to stem the tide of racism and extremism.

Learning to accept diversity and differences in religion and race is at the heart of any attempt to curtail the ugly rise of religious and racial extremism everywhere including in this beloved country of ours.

Dr Hj Mohd Parid Sheikh AhmadPresident of IKRAM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pelajar SMIH juara robotik, hackaton

Dalam pertandingan berasingan, pelajar SMIH, Muhammad Firdaus Ali bersama pasukannya, Selat Jauhar dari Johor telah dinobatkan sebagai juara keseluruhan dalam program Cabaran Jom Belajar Koding (JBK) Hackathon Siri 1 peringkat kebangsaan di Cyberjaya.

Membawa pulang hadiah RM700, pasukan robotik SMIH diwakili Muhammad Khalis Muhammad Nassir, Muhammad Danish Haikal Sapari, Muhammad Fareez Asyraf Issias Fahrurrazi dan Muhammad Hafiz Hishamudin. Pasukan SMIH turut mendapat tempat ketiga dalam kategori Robokar.

Liga Pengaturcaraan Robot iCARE UTM-KEJORA dianjurkan bersama Universiti Teknologi Malaysia (UTM) dan Lembaga Kemajuan Johor Tenggara (KEJORA) melalui Bahagian Pembangunan Sosial dan Pemajuan Desa dengan kerjasama kumpulan penyelidik iCARE.

Bagi Muhammad Firdaus Ali pula, pasukannya menjadi juara dengan ciptaan sebuah aplikasi yang diberi nama ‘EcoPoint’ berjaya meraih wang tunai RM3,000, pingat emas dan tiga bulan kemudahan hotdesking di Co-Working Space.

Selain itu, pasukan itu turut membawa pulang hadiah khas Pilihan Amanz Network bernilai RM1,000. Hadiah disampaikan oleh YB Khairy Jamaluddin, Menteri Belia dan Sukan.

Program yang disertai hampir 600 peserta anjuran Biro Profesional Muda Pemuda UMNO Malaysia, Persatuan Aspirasi Pemimpin Malaysia, Kementerian Belia dan Sukan dan Malaysia Global Innovation and Creativity Centre (MaGIC) ini telah berlangsung pada 21-22 Mei 2017 lalu.

Semoga kejayaan ini membawa inspirasi kepada para pelajar untuk sentiasa berusaha gigih bagi memacu kecemerlangan, insya-Allah.


Tahniah Ismail Haniyeh, Ketua Biro Politik Hamas baharu

Pertubuhan IKRAM Malaysia (IKRAM) mengucapkan jutaan tahniah kepada Ismail Haniyeh atas pelantikan sebagai Ketua Biro Politik Hamas menggantikan Khaled Meshaal dalam sesi pemilihan barisan pimpinan Hamas yang baharu pada Sabtu, 6 Mei 2017.

Pelantikan ini merupakan bukti yang jelas terhadap iltizam Hamas untuk memastikan amalan demokrasi terus subur dalam gerakan mereka. Pelantikan ini juga begitu bermakna kerana ia berlaku beberapa hari selepas Hamas mencipta satu lagi sejarah melalui pelancaran piagam Hamas yang baharu pada 1 Mei baru-baru ini.

Dalam piagam ini, Hamas turut menyatakan iltizam untuk memperkukuhkan amalan demokrasi dan kesediaan untuk menghormati keputusan-keputusan yang dicapai secara konsensus oleh rakyat Palestin; tuntutan umum rakyat mendahului aspirasi politik Hamas.

IKRAM melalui Aqsa Syarif mempunyai pengalaman peribadi dengan Ismail Haniyeh melalui misi-misi kemanusiaan yang dilaksanakan di Gaza dari tahun 2011 hingga 2013. Ketika itu, Ismail Haniyeh masih berkhidmat sebagai Perdana Menteri Palestin.

Ahli-ahli delegasi sempat beberapa kali bertemu sendiri dengan Ismail Haniyeh dan bertukar-tukar pandangan tentang usaha menambah baik taraf kehidupan warga Gaza yang dikepung oleh rejim Zionis Israel sejak 2007.

Pelantikan Ismail Haniyeh sebagai Ketua Biro Politik Hamas yang baharu merupakan satu keputusan yang tepat berdasarkan pengalaman dan ketokohan beliau sepanjang berkhidmat sebagai Perdana Menteri Palestin (2006-2014) dan memimpin penduduk Gaza melalui tiga buah perang pada Disember 2008, November 2012 dan Julai-Ogos 2014.

Beliau bahkan merupakan salah seorang pemimpin awal Hamas yang telah melalui pelbagai cabaran (ditangkap, dipenjara, cubaan bunuh) termasuk dibuang ke Marj al-Zahour di Selatan Lubnan bersama asy-Syahid Dr. Abdul Aziz ar-Rantissi dan lebih 400 orang aktivis Hamas pada tahun 1992.

Dengan kata lain, beliau adalah seorang pemimpin yang kaya dengan pengalaman yang mampu membawa perjuangan Hamas ke fasa yang seterusnya.

Tahniah sekali lagi kepada Ismail Haniyeh atas pelantikan ini. IKRAM turut berkongsi kegembiraan ini dan sentiasa bersedia untuk bekerjasama dengan beliau demi maslahat kemanusiaan di Palestin.

Ustaz Dr Hj Mohd Parid Sheikh AhmadPresidenPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bersatu Teguh, Bercerai Roboh

Ogos dan September setiap tahun merupakan bulan yang membawa seribu makna kepada seluruh rakyat Malaysia sempena menyambut ulangtahun kemerdekaan dan pembentukan negara Malaysia yang tercinta.

Memetik kata-kata Tunku Abdul Rahman ketika perisytiharaan kemerdekaan negara, “Mulai 31 Ogos 1957, (kita) akan menjadi sebuah negara berdaulat dan demokratik untuk selama-lamanya, yang dibina berdasarkan prinsip kebebasan dan keadilan serta sentiasa memperjuangkan kebajikan dan kesejahteraan rakyatnya.”

Katanya lagi, “Kita semua adalah rakyat Malaysia. Inilah ikatan yang menyatukan kita. Hendaklah kita sentiasa ingat bahawa perpaduan adalah kekuatan asas kita sebagai satu bangsa dan sebagai satu negara.”

Pembentukan Malaysia pada 16 September 1963 telah menambah kepelbagaian etnik dan kaum, agama dan budaya di negara ini. Kesepaduan rakyat ini mewarnai Malaysia dengan keindahan dalam kepelbagaian. Kekuatan ini sewajarnya dimanfaatkan untuk membangunkan negara ke tahap yang tinggi dan disegani oleh masyarakat luar.

Enam dekad telah berlalu namun isu-isu perkauman, raja dan agama (3R) sering menjadi laungan dan modal yang dimainkan oleh orang tidak bertanggungjawab. Kesannya dibimbangi boleh menghakis perpaduan dalam kalangan rakyat dan juga keharmonian serta ketidakstabilan negara.

Justeru, bagi memupuk kesetiaan dan cintakan negara serta menyemarakkan perpaduan dan kesepaduan dalam kalangan rakyat Malaysia, Sambutan Bulan Kebangsaan telah dianjurkan oleh pelbagai pihak sama ada kerajaan. swasta dan pertubuhan bukan kerajaan sepanjang bulan Ogos dan September pada setiap tahun.

Walaupun terdapat perbezaan kerana wujudnya kepelbagaian sesama kita, namun sebagai rakyat negara ini, kita tetap teguh bersama, saling menghormati, menolong dan bersatu padu bagi memupuk keharmonian dan membina kemakmuran.

Oleh itu, bagi mengukuhkan lagi agenda perpaduan dan kesepaduan di Malaysia, kami mewakili NGO dan CSO yang tersenarai menyeru agar:

1. Rakyat Malaysia, parti-parti politik, NGO dan sektor swasta berganding bahu dengan kerajaan untuk mempertaut dan mengukuhkan hubungan antara anggota masyarakat dan tidak goyah dengan apa sahaja hasutan, fitnah dan sentimen agama dan perkauman yang dimainkan.

2. Kerajaan Perpaduan perlu terus menunjukkan sifat patriotik dengan segala tindakan untuk memajukan negara secara holistik merangkumi aspek pembangunan insan, sosial dan ekonomi serta melaksanakan tanggungjawab dengan penuh amanah dan berintegriti.

3. Mengajak semua pihak untuk memupuk budaya yang berteraskan nilai-nilai murni, kebenaran, persaudaraan, kasih sayang, keadilan dan saling menghormati serta mengukuhkan institusi keluarga.

4. Semua pihak, sama ada kerajaan, parti politik, sektor swasta, NGO dan persatuan di semua peringkat mempergiatkan usaha memupuk keharmonian dan perasaan kasih sayang antara sesama rakyat Malaysia tanpa mengira latar belakang.

Sebagai rakyat Malaysia, marilah kita bersama-sama meneruskan usaha meningkatkan semangat perpaduan dan kesepaduan demi kemajuan dan kesejahteraan masyarakat dan negara tercinta.

Kenyataan ini disokong bersama NGO dan CSO berikut:


Mangsa Banjir Meningkat 63,415 Orang

SERI KEMBANGAN – Laporan terkini  Agensi Pengurusan Bencana Negara (Nadma) menunjukkan jumlah mangsa banjir terus meningkat kepada 63,415 orang melibatkan 17,377 buah keluarga, setakat 6.30 pagi Selasa.

Lima negeri yang terlibat dengan banjir ialah Terengganu, Kelantan, Pahang, Johor dan Perak.

Berdasarkan laporan tersebut, Terengganu mencatatkan jumlah mangsa tertinggi iaitu seramai 37,021 orang, manakala Kelantan merekodkan sejumlah 25,353 mangsa.

Pahang pula mencatatkan 934 mangsa, manakala di Johor, seramai 53 mangsa terjejas dengan banjir dan Perak merekodkan 17 mangsa.

Di Terengganu, daerah Kemaman mencatatkan jumlah mangsa tertinggi iaitu 11,613 diikuti dengan Besut iaitu seramai 8,228 mangsa.

Manakala di Kelantan, daerah Pasir Mas merekodkan jumlah mangsa tertinggi iaitu 5,322 orang, diikuti dengan Pasir Puteh dengan 4,379 mangsa.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM condemns Israel’s killing of Al Jazeera journalist, Shireen Abu Akleh

Pertubuhan IKRAM Malaysia (IKRAM) strongly condemns the vicious Israeli murder of veteran Al Jazeera journalist, Shireen Abu Akleh in occupied Palestinian territory.

The Israeli occupation assassinated the late Abu Akleh in cold blood while she was covering a raid in Jenin.

The killing of Abu Akleh is a testament to the brutal Israeli occupation, which deliberately targets the existence of Palestinians in their land, with no regard for human life, including journalists who are protected from direct attacks under international humanitarian law.
This episode of Israeli heinous crimes, which coincides with the 74th anniversary of Nakba, reminds us of the importance of standing with the Palestinian people and to end the Israeli oppression by all means possible.

We urge the Malaysian government to maintain its noble support for the Palestinians and to raise the Palestinian issue and their sufferings, including the murder of Abu Akleh, on regional and international platforms.

We also encourage members of Parliament to address the latest developments in Palestine, which also includes attacks on Al Aqsa mosque, and take a bipartisan stand against Israeli aggression.

IKRAM is committed to playing every positive and constructive role possible to stand shoulder to shoulder with the Palestinian people, and we encourage all Malaysians to join us in this mission.

Dato’ Dr Hassan Basri bin Awang Mat Dahan
Acting President
Pertubuhan IKRAM Malaysia (IKRAM)

12 Syawal 1443H / 13 May 2022

تدين منظمة إكرام ماليزيا بشدة جريمة القتل الإسرائيلية الوحشية بحق الصحافية الفلسطينية المخضرمة شيرين أبو عاقلة مراسلة قناة الجزيرة في الأراضي الفلسطينية المحتلة

.قد اغتالت قوات الاحتلال الإسرائيلية الغاشمة الصحافية بدم بارد أثناء تغطيتها لاقتحام جيش الاحتلال الإسرائيلي لمخيم جنين للاجئين الفلسطينيين

وترى مؤسسة إكرام في الاستهداف المباشر للصحافية الفلسطينية العزلاء بمثابة شهادة على الاحتلال الإسرائيلي الوحشي الذي يستهدف عمداً الوجود الفلسطيني على أرضهم المحتلة، دون اعتبار لآدميتهم، ودون مراعاة للقيم والحقوق الإنسانية، لا سيما للصحفيين الذين يتمتعون بالحماية من الهجمات المباشرة بموجب القانون الدولي الإنساني

وتذكرنا عملية الاغتيال الجبانة هذه بسلسلة الجرائم الإسرائيلية البشعة اللا متناهية بحق الفلسطينيين العُزَّل منذ تأسيس الكيان الإسرائيلي عنوة على أراضيهم المغتصبة، والتي تتزامن مع الذكرى ال74 للنكبة الفلسطينية، وتقودنا للوقوف بقوة إلى جانب الشعب الفلسطيني، والعمل لأجل إنهاء حالة القمع الإسرائيلي بكل الوسائل المتاحة التي كفلها القانون الدولي

وبهذا الصدد، وإزاء ما يتعرض له الشعب الفلسطيني من ظلم وتنكيل طال أمده، فإننا في منظمة إكرام نحث الحكومة الماليزية على مواصلة دعمها النبيل للفلسطينيين، وإبراز فصول معاناتهم، وإثارة قضيتهم وتدويلها بالمحافل الإقليمية والدولية، بما في ذلك مقتل شيرين أبي عاقلة

كما نشجع أعضاء مجلس النواب الماليزي على معالجة التطورات الأخيرة في فلسطين، على أن تتضمن قضية الاعتداء على المسجد الأقصى ومحاولة تقسيمه وتهويده، وتبني موقفاً صارماً ضد العدوان الوحشي الإسرائيلي المتصاعد بحق الفلسطينيين

وختاماً، فإن منظمة إكرام تعرب عن التزامها بلعب كل دور إيجابي ممكن وبنَّاء للوقوف جنباً إلى جنب مع الشعب الفلسطيني، حتى الخلاص من ظلم الاحتلال الإسرائيلي وبطشه، كما ندعو جميع الماليزيين للانضمام لندائنا في تنفيذ هذه المهمة

داتوء الدكتور حسن بصري بن أوانج مت دهان

القائم بأعمال رئيس
منظمة إكرام ماليزيا